Jan Bosgra nij lid PC\n🕔10:14, 4.Jan 2011\nFRJENTSJER – Jan Bosgra wurdt de nije ponghâlder fan de Keninklike Permanente Commissie, dy’t alle jierren de belangrykste keatswedstriid yn Frjentsjer organisearret. Bosgra nimt de funksje oer fan Johan Dykstra, dy’t yn april ôfskied nimt fan de PC. Omdat Dykstra\nTuitert rydt wer\n🕔12:56, 3.Jan 2011\nERFURT – Mark Tuitert rydt wer. De olympyske reedrydkampioen stie moandei foar it earst yn fiif wike wer op it iis. Sûnt ein novimber wie er mei in rêchblessuere oanhelle. Dêrtroch koe er net oan ‘e Nederlânske sprintkampioenskippen meidwaan. Tuitert\nAmmann wint skânsspringen\n🕔17:40, 1.Jan 2011\nGARMISCH-PARTENKIRCHEN – De Switserske skyspringer Simon Ammann hat sneon it tradisjonele nijjiersskânsspringen yn Garmisch-Partenkirchen wûn. Ammann sprong in ôfstân fan 131 meter. Dat wie net de grutste ôfstân, mar hy krige fan de sjuery safolle punten (142,1) foar syn sprong\nTûzen riders by Leientocht\n🕔03:43, 23.Dec 2010\nDE ROTTEFALLE – De Leientoertocht hat woansdei goed tûzen reedriders lutsen. De tocht by De Rottefalle wurdt al foar de twadde kear dit jier riden. Dat is in unyk yn de histoarje fan de Leientocht. De earste edysje wie yn\nHiele wrâld bepraat Alvestêdetocht\n🕔19:18, 22.Dec 2010\nHollanners twitterje woansdei massaal oer ‘Friezen’ en ‘Elfstedentocht’. Beide wurden binne ‘trending topic’. Dat betsjut dat dizze twa wurden yn ‘e top 10 steane fan de meast brûkte wurden op Twitter. Woansdeitemoarn wie #Friezen sels oere de hiele wrâld ien\nBergsma Frysk maratonkampioen\n🕔16:19, 21.Dec 2010\nHYLPEN – Jorrit Bergsma fan Aldeboarn hat tiisdei by Hylpen it Frysk Kampioenskip maraton op natoeriis wûn. Bergsma wûn de sprint fan de bruorren Bart de Vries en Bob de Vries fan De Haule. Bob de Vries hie lyk foar\nMuorrekeatsen foar skoallen\n🕔18:27, 12.Dec 2010\nDe skoallen yn Makkum, Wytmarsum, Arum en Boalsert hawwe langer in protte nocht oan it muorrekeatsen. Dorien van Steen sette de foarstap ta it organisearjen fan in muorrekeatstoernoai, dat wêze sil op 23 desimber yn sporthal ‘De Middelsee’. Dielname stiet iepen foar\nFoppe moat komme!\n🕔22:12, 8.Dec 2010\nNei Adriaanse en Rijkaard is Foppe de Haan frege om trainer te wurden by Ajax. Oft it berjocht op wierheid berêst is slim te sizzen. De boarne fan it earste berjocht skynt betrouber te wêzen. Neffens dy boarne soe Ajax Cape\nKNVB 4 miljoen euro winst\n🕔17:29, 8.Dec 2010\nEk yn lestige ekonomyske tiden hat de KNVB de wyn yn de seilen. It Nederlânske fuotbalbûn hat oer it foarige seizoen (2009-2010) in winst boekt fan 3,9 miljoen euro, sa docht bliken út sifers dy’t moandei presintearre waarden. Neffens in wurdfierder\nJol fuort, De Boer deryn\n🕔22:00, 6.Dec 2010\nMartin Jol is fuort by Ajax. De Hagenaar sjocht gjin basis mear om gear te wurkjen mei de klup. Frank de Boer sil trainer wêze oant de winterstop. Jol syn posysje waard wif troch de minne resultaten. Yn de Champions Leage\n◂eardere side 1 … 127 128 129 130 131 … 144 nije side▸


Wholesale High Quality&Low Prix Aquaculture Geomembrane From China Manufacturers\nThús > Products > Geomembrane > Aquaculture Geomembrane\nEigenskippen fan Aquaculture Geomembrane\n1. Aquamultuer geomembrane hat hege fysyske en meganyske yndekses: de krêftige krêft kin mear as 27MPa berikke; Dûbeling by brek kin mear as 800 persint berikke; de rjochte-rigelearjende krêft fan tiner Aquaculture geomembran kin mear as 150N /mm berikke.\n2. Hegere kwaliteit Aquaculture geomembran hat goede chemisystabiliteit: HDPE geomembran (Aquaculture geomembran) hat in goede gemyske stabiliteit, dy’t in protte gebrûk is yn in fiskfeart, garnalefúzje, oalje-behanneling, in gemyske reaksje tank en ferdieling. Ferset tsjin heech en leechtemperatuer, asfalt, oalje en tar, sied, alkali, sâlt en mear as 80 soarten fan in sterke soerstof en alkali-kosmyske media korrosion.\n3. Aquamultuer geomembraan makke troch de aquaculture geomembrane fabrikanten hat hege anty-sjippe-koeffizient: HDPE geomembran (Aquaculture geomembrane) hat in ûnfergonklike anty-seepage-effekt yn ferliking mei gewoane wetterdichtige materialen en it wetterdampfersifersysteem K< = 1.0 * 10-13g. Cm /c cm2.s. in.\n4. Fluch ynstallaasje: Healmelding wurdt oannaam, mei heule weldteftigens, handich en fêst oanbou.\n5. Aquamultuer geomembran hat in goed anti-aging-prestaasje, it hat poerbêste anty-aging, anty-ultraviolet, anty-dekompensaasjefeardigens, kin neaken brûkt wurde, it leverjen fan it materiaal oant 50-70 jier, jout in goede materiële garânsje foar de miljeu-anti-sjippe.\n6. Low-cost-aquaculture-geomembraan makke troch de aquaculture geomembrane-fabrikanten hat lege kosten en hege foardielen – HDPE geomembrane nuttet nije technology om de anty-sûke effekt te ferbetterjen, mar it produksjeseproses is wittenskiplik, fluch, sadat de produksjeskosten leger binne as de tradisjonele waterproof materiaal, de echte berekkening fan it algemiene projekt mei HDPE geomembran om te besparjen oer 50% fan ‘e kosten.\n7. Omjouwende beskerming net-toxikaal – Low-cost-aquakultuer Geomembraat materiaal binne non-toxyske materialen foar miljeu-beskerming, it anty-sjippeprinsipe is mienskiplike fysike feroaringen, meitsje gjin skealike substanzen, is de bêste kar fan omjouwingssoarch, bried, drinktafels.\nTaidong is in profesjonele China Aquaculture geomembrane fabrikanten, levere priis &; heechweardige China Aquaculture geomembran, as jo wolle graach heechweardige& low aquaculture geomembrane, wolkom om te freegjen oan de geomembrane fabriekpriis fan ‘e akwakultuer.\nParameter van Aquaculture Geomembrane\nDikke: 0.1mm-6mm (oanpast)\nBreedte: 1-10m (oanpast)\nApplikaasje fan Aquaculture Geomembrane\n1. Lânbou (reservoirs, drinkbollen, reservoirs, dúdlike irrigaasjetsystemen, agrarysk lânbou as soarchbuorkerij septyske tanks)\n2. Aquacultureyndustry (akwakultuerteanden, yntinsive en fabrykakkultuerefjilden, fiskkippen, it linnjen fan krimpvonden, neefbeskerming fan seukrokkeringen, ensfh.)\n3. Sâltindustry (sâltfryske krystalynfloed, halogenbôleplaat, sâltfilm, plastykfolk sâltboll)\n4.Petrochemieke yndustry (anty-seepage fan opslach tanks yn gemyske planten, raffinerijen en gasstasjons, gemyske reaksje tanks, it linnen fan sedimintaasjetanks, fuortset ûnderfining, ensfh.)\n5.Mjitbrouwerij (wasking en kleurpool, heapleachpool, heapash fjild, ûntlizzende swimbad, sedimintearpool, yard, de ûnderkant fan skuorren anty-sûke, ensfh.)\n6. Ferfiersfoarsjennings (ferkenning foar grûnfuoringsbewenning, sûkerfoarsjenning fan kulvert)\nHot Tags: Aquamulture geomembrane, lege prijs, hoge kwaliteit, fabriek prijs, groot, fabrikanten.


Wenbelied âlderein yn Fryslân ûnder de politike loep | Omrop Fryslân Skip to main content\nWenbelied âlderein yn Fryslân ûnder de politike loep 02 mrt 2015 - 23:14\nIt wenbelied foar âlderein yn Fryslân moat konkreter en útdaagjender. De provinsje moat partijen ek folle mear stimulearje om kreatyf te wêzen as it giet om it meitsjen fan plannen foar de bou fan dit soarte wenten. Dat seit Renske Keijzer fan Bureau Rho, adviseurs voor Leefruimte. Keijzer wie ien fan de ynlieders by in debat moandeitejûn yn Ljouwert oer senioaren en wenjen yn Fryslân. Neffens har is yn it ferline fierstente folle stjoerd troch de provinsje en moat dat folle mear rjochte wêze op de klant.\nDe âldere fan no bliuwt op in plak dêr't er him goed fielt mei foarsjennings yn de buert. Hy lit him net mear earme hinne stjoere. It betsjut dat de polityk romte meitsje moat foar dit soarte fan winsken. De VVD fynt dat op plakken dêr't fersoargingstehuzen sloopt wurde, der oare wenten en foarsjennings foar weromkomme moatte. De PvdA fynt dat it makliker wurde moat om foarsjennings by it hûs te bouwen. Wenningboukorporaasjes moatte ek wer mear ynvestearje yn de bou fan saneamde 'levensloopbestendige' wenten. D66 fynt dat de provinsje sjen moat nei bouplannen út de doarpen sels. Dat jout fuort oan dat der echt fraach is nei wenten.\nKorreksje meldeLês foarTrefwurden: FryslânâldereinsenioarenwenbeliedView the discussion thread.Diel dit berjocht op: 02-03Finansjele warskôging KH 2018 fan boargemaster Aboutaleb 02-03Ljouwerter winkelstrjitten wolle spesjale keapsnein Besjoch ek...


Koen Brack wer werom by Cambuur | Omrop Fryslân (advertinsje)\nKoen Brack wer werom by Cambuur 07 des 2006 - 11:03\n0 reaksjes Ald-oanfierder Koen Brack komt werom nei Cambuur. De ferdigener dy't ein ferline seizoen fuort gie nei Eastenryk sil nei de winterstop wer it shirt fan Cambuur oanlûke. Brack spile foar FC Kärnten, mar hat dêr gjin basisplak mear. Hy mei transferfrij fuort. Brack spile al twa seizoenen foar Cambuur. Hy wie it foarige seizoen sels topskoarer, wat foar in sintrale ferdigener wol opmerklik is.\nKorreksje meldeLês foarTrefwurden: argyfView the discussion thread.Diel dit berjocht op: 07-12Flyers lokket fuotbalsupporters 07-12Fertochten konifearebrân bekenne Besjoch ek...


UNIS Flyers winne foar tredde kear op rige yn bekerkompetysje | Omrop Fryslân\n04 okt 2019 - 23:06\nDe iishockeyers fan de UNIS Flyers hawwe freedtejûn ek de tredde wedstriid yn de bekerkompetysje wûn. Yn Den Haag waard HIJS Hokij Den mei 3-2 ferslein.\nSawol de Flyers as HIJS Hokij koene yn de earste perioade net folle foar elkoar krije. Dy earste helte einige yn 0-0. Yn de twadde perioade waarden de Flyers sterker en fia goals fan Jasper Nordemann en Trevor Peterson waard it 0-2.\nHIJS Hokij kaam dêrnei wêrom oant 2-1, mar Brent Jansen soarge tsien minuten letter al wer foar de 1-3. Den Haag kaam dêrnei noch wol op 2-3, mar dat wie net genôch om de UNIS Flyers fan de oerwinning te hâlden.\nIt wie de tredde oerwinning foar de Flyers yn trije bekerwedstriden. UNIS Flyers spilet snein de earste wedstriid yn de Inter Region Cup. Yn dy kompetysje, mei seis Dútske, trije Belgyske en trije Nederlânske teams, is it Dútske Neusser E.V. de tsjinstanner.\niishockey UNIS Flyers\nPlysje siket twa ynbrekkers yn Drachten, lege tas oantroffen


Evaluaasje Frysk Festival 2008 | Omrop Fryslân (advertinsje)\nEvaluaasje Frysk Festival 2008 31 mrt 2009 - 11:50\n0 reaksjes PvdA: Faasje meitsje mei evaluaasje Frysk Festival\nFan it Frysk Festival fan 2008 moat in evaluaasje komme. Dat fynt de PvdA-steatefraksje. Se hawwe dêr skriftlik fragen oer steld oan Deputearre Steaten. De PvdA wol dat de evaluaasje noch foar de simmerfakânsje is. De PvdA wol ek fan DS witte oft de planfoarming foar in nije edysje fan it festival net wachtsje moat op de evaluaasje. Yn de plannen fan it Fryske Fiersicht Fryslân Ferbynt foar 2012 wurdt nammentlik al praat oer gearwurking met it Frysk Festival.\nKorreksje meldeLês foarTrefwurden: argyfView the discussion thread.Diel dit berjocht op: 31-03Nij pân foar útjouwer Eisma 31-03Friezen fiele har feiliger Besjoch ek...


Lêste WK-test ferrint goed foar Epke Zonderland: "Folle better as ferwachte" | Omrop Fryslân\n22 sep 2019 - 08:46\nEpke Zonderland hat de lêste test foar it wrâldkampioenskip turnjen goed trochstien. Hy die mei de Nederlânske turners mei oan in ynterlân op It Hearrenfean. Zonderland turne op de brêge en op de rekstôk en it fergie him nei tefredenheid.\nSawol op it ûnderdiel brêge as op de rekstôk turnde Zonderland in bettere oefening as de ynterlân fan twa wiken lyn. Op de brêge skoarde Zonderland no 14.933 punten en dat is mear as in heal punt mear as de foarige kear. Op de rekstôk helle hy no 13.950 punten tsjinoer 13.900 by de foarige ynterlân.\nBetter as ferwachte\n"It gie eins folle better as ferwachte. Ik hie fannewike in ferkâldheid te pakken en dat slacht fuort op de holtes", fertelde Zonderland nei ôfrin. "It fernuveret my dat ik sa snel herstel. Ik ha juster foar it earst in tastel oanrekke en it gong hjoed hiel goed. Dat komt troch myn erfaring. Ik wit hoe ik mei in slap lichem, want sa is it gewoan, prestearje moat. De power is der net en dus ha ik de technyk feroare, wêrtroch't ik de oefening toch goed trochkom."\nDat is ek wichtich, om't bûnscoach Bram van Bokhoven dit wykein syn WK-seleksje bepale moat. It toernoai is al oer twa wiken en dus is der net in soad tiid mear foar Zonderland om te herstellen. Mar, dat sil gjin grutte problemen opsmite tinkt er: "Ik kin noch in stap meitsje de kommende twa wiken. Ik ha wol sjen litten dat ik der klear foar bin. Mar de fitheid bliuwt wol in risikootsje. It is belangryk hoe't ik my dizze wike fiel en oft ik gau herstel."\nDe Nederlânske manlju turnen foar de twadde kear in ynterlân op It Hearrenfean, mei Spanje, Australië en Guatamala. Der kamen twa teams fan Nederlân yn aksje. Michel Bletterman siet yn it earste, Rick Jacobs en Epke Zonderland yn it twadde team. Spanje wûn de ynterlân, foar it earste team fan Nederlân. Guatamala einige as tredde en it twadde team fan Nederlân as fjirde.\nIt is de lêste kear dat de turners harren sjen litte kinne oan de bûnscoach, foardat hy de seleksje bekend makket foar it wrâldkampioenskip. Dat set oer twa wiken útein yn Stuttgart yn Dútslân. Moandei wurdt dúdlik wa't meigeane nei it WK.\nBûnscoach Van Bokhoven sil in drege kar meitsje moatte, want it prestearjen fan it team is hiel wichtich. Zonderland turnt mar twa ûnderdielen, de brêge en de rekstôk, wêrtroch't de oare turners dat kompensearje moatte op de oare ûnderdielen.\n"Ik tink dat ik it foardiel fan de twivel krij dat ik dêrhinne reizgje mei. It is in risiko dat je nimme moatte, ik ferwachtsje dat it wol nedich is", sa seit Zonderland.\nMoandei dus komt der útslútsel. De slotkonklúzje fan sneontejûn is yn elts gefal in positive: "Ik moat noch better wurde, mar de potinsje is der seker."\nFoarôf sei Michel Bletterman dat hy tefreden wie as er alle seis turnûnderdielen folbringe koe sûnder te fallen. Dat slagge him net. Bletterman foel op de flier en fan de rekstôk. Dochs wie de Ljouwerter nei ôfrin wol posityf.\n"Aan de ene kant ben ik wel tevreden met een paar goede toestellen. Maar er waren ook een paar wat minder. Ik heb een week niet gesprongen, dat zie je wel terug", fertelde Bletterman. Twa wiken lyn moast er healweis de turnynterlân ophâlde mei in blessuere. Dêrfan is er noch net hielendal hersteld. "Ik heb er best veel last van. Ik ben ingetapet en met medicatie probeer ik de pijn te onderdrukken."\nFoar it WK yn Stuttgart hoecht it gjin problemen op te smiten. Dat begjint oer twa wiken. Twivels oer oft Bletterman wol op tiid hersteld is, hat er net: "Over twee weken ben ik nog fitter dan nu."\nMar, dan moat er wol opnaam wurde yn de seleksje. Dat wurdt moandei dúdlik. Bletterman hopet dêr by te wêzen. Yn spanning wachtsje op it berjocht fan de bûnscoach docht er net: "Ik ben een nuchtere Fries, dus ik zie het wel."\nRick Jacobs turne lykas twa wiken lyn op fjouwer ûnderdielen. Syn skoare lei no (53.616) krekt wat leger as doe (54.700). Dochs koe hy libje mei dit resultaat: "Ik ben redelijk tevreden. Er zaten hier en daar wat schoonheidsfoutjes in, maar ik heb alle oefeningen uitgeturnd. Dat was het doel."\n"Ben een laatbloeier"\nDat hy op dit poadium útkomt, is moai foar him. De Ljouwerter turner sit pas fan febrewaris ôf by de Nederlânske seleksje. "Ik ben een redelijke laatbloeier. Maar ik heb al heel veel geleerd. Daar gaat het om."\nOft it genôch is foar in plak yn de WK-seleksje, wit Jacobs net. "Geen idee. Maar ik mag tevreden zijn met de prestaties. Ik heb gedaan wat ik moest doen, of dat genoeg is gaan we wel zien."\nEpke Zonderland turnjen Michel Bletterman Rick Jacobs\nJohnny Jansen: "FC Utrecht is geen favoriet"\nLjouwerter (20) hinderet helpferliening XTC-brûker


Syb offisjeel musical-stjer | Omrop Fryslân (advertinsje)\nSyb offisjeel musical-stjer 25 sep 2006 - 11:53\n0 reaksjes Syb van der Ploeg hat snein syn offisjele premjêre hân as musicalstjer. Hy die dat yn de musical Rembrandt. De haadrol dêryn wurdt spile troch Henk Poort, mar sa'n trije kear per wike nimt Syb van der Ploeg de rol foar syn rekken. Dit jier is it 400 jier lyn dat Rembrandt berne waard. Dat wurdt fierd mei tal fan aktiviteiten, wêrûnder in musical dy't op dit stuit te sjen is yn Carré yn Amsterdam.\nKorreksje meldeTrefwurden: argyfLês foarView the discussion thread.Diel dit berjocht op: 25-09Aksje tsjin haven Driewegsluis 25-09Kampanje tsjin krimineel gedrach Besjoch ek...


Hûnderten banen yn suvel | Omrop Fryslân (advertinsje)\nHûnderten banen yn suvel 24 maaie 2013 - 21:32\n0 reaksjes Wethâlder Henk Deinum fan Ljouwert rekkenet derop dat de nijbou fan suvelkonsern FrieslandCampina de kommende jierren hûnderten ekstra banen opsmyt yn de suvel en de bou.\nDeinum is der fan oertsjûge dat de nijbou der komt. Neffens de wethâlder is it gemeentebestjoer akkoart mei de fergunnings dy't nedich binne foar de hûnderten miljoenen euro's oan ynvestearrings dy't de suvelreus fan plan is te dwaan. Hy rekkenet der op dat de earste skeppe foar de grutskalige nijbou yn de twadde helte fan dit jier de grûn yn kin.\nKorreksje meldeLês foarTrefwurden: FrieslandCampinabanenDeinumsuvelView the discussion thread.Diel dit berjocht op: 24-05Petear sûnder Van der Velde 24-05Postma ien, Bouwmeester twa Besjoch ek...\nMear liters molke as ferline jier, minder jild 10 jan 2017 - 6:55 By suvelkoöperaasje FrieslandCampina is moandei de 'standstill-maatregel' yngien. Dy maatregel hâldt yn dat boeren 90% minder jild krije foar... Gemeente Menameradiel slút twa drugspannen 23 des 2016 - 12:27 De gemeente Menameradiel slút twa drugspannen foar trije moannen. It giet om in wenning yn Deinum en in bedriuwsgebou yn Dronryp. Yn de wenning... FrieslandCampina krijt mearderheidsbelang Engro Foods 20 des 2016 - 12:02 Suvelbedriuw FrieslandCampina hat foar 430 miljoen euro in mearderheidsbelang naam yn Engro Foods, it op ien nei grutste suvelbedriuw yn Pakistan.... Boutransport troch Deinum foar nije wenwykjes 01 des 2016 - 11:52 Deinum moat de kommende tiid rekken hâlde mei transporten troch it doarp. Dy hawwe te krijen mei de bou fan nije wenwykjes. Op it plak fan de âlde... (advertinsje)


Lânskipsprojekten flugger klear | Omrop Fryslân (advertinsje)\nLânskipsprojekten flugger klear 08 feb 2006 - 11:54\nIt moat dien wêze mei lânskipsprojekten dy't hast wol tritich jier duorje. Dat sei deputearre Anita Andriesen tiisdei by de ûndertekening fan de prestaasje-oerienkomst tusken de provinsje en de Dienst Landelijk Gebied. Dêryn steane de projekten foar lânynrjochting, grûnwinning en natuerbehear op in rige.\nGuon projekten duorje sa lang om't der te min minsken beskikber binne. In nij projekt is bygelyks de Sintrale As.\nKorreksje meldeTrefwurden: argyfLês foarView the discussion thread.Diel dit berjocht op: 08-02Mêst foar digi-tv yn Ljouwert 08-02Ried akkoart mei hynstesintrum Besjoch ek...


Under wetter - Lezen voor de Lijst\n| niveau 4 | Under wetter\ntakomst fan it Frysk/Fryslân\nKoos Tiemersma (1952) is berne te Frjentsjer. Hy die de pedagogyske akademy en wurket sûnt 1975 yn Kollumersweach yn it basisûnderwiis, tsjintwurdich as haad fan in oantal lokaasjes. Foardat er as skriuwer begûn spile er in skoft yn de band Skift. Yn 2002 ferskynde syn debútroman De Ljedder. Dêrnei folgen noch fiif, de lêste allinne as e-book. Hy publisearret sawol yn it Frysk as yn it Nederlânsk. Syn proaza hat komplekse en trochtochte konstruksjes, Under wetter is wat de opbou oangiet syn meast tagonklik wurk. Tiemersma spilet in ferrifeljend spul mei de lêzer en mei de taal. Hy hat in boartlike en rike styl dy't de lêzer hyltyd wer ferrast.\nDizze roman spilet oer fyftich jier. De seespegel stiet in stik heger as no en earder al hat 'de Kommisje' besletten de helte fan Nederlân priis te jaan oan it wetter. Der wurdt in grutte nije seedyk boud, Fryslân leit oan de ferkearde kant. In groepke studinten wennet yn Ljouwert, dat al heal ûntfolke is, en wol net samar fuortgean. Se binne fan doel om in oanslach te plegen op ien fan de betinkers fan de plannen. Op 2 oktober 2065 begjint haadpersoan Sil Posset oan in deiboek. Dy dei marsjearje Poalske soldaten de stêd yn om de oarder te hanthavenjen. De lêzer folget Sil yn de lêste trije moannen fan 2065: syn leafde foar Ynke, syn fraach hoe't it komt mei de Friezen en it Frysk, de ferhâlding mei syn freonen dy't hyltyd minder wurdt, allegear tsjin de achtergrûn fan in stêd dy't ferfalt en ûntmantele wurdt. As op 1 jannewaris 2066 alles ûnder wetter komt te stean wit Sil yntusken wêr't syn takomst leit.\nKoos Tiemersma hat in tige byldzjende en literêre styl en seit de dingen soms oars as sljochtwei. Dêr moatte je op betocht wêze en miskien oan wenne. Sa skriuwt haadpersoan Sil daliks oan it begjin al yn syn deiboek: 'Hjoed foar it earst in oarlochsboek bewenne', as er de Poalske soldaten de stêd ynkommen sjocht. Fierder moatte je wenne oan de sprongen dy't it ferhaal bytiden makket.\nAlle wichtige personaazjes wurde yn de earste tolve siden neamd sûnder folle útlis oer hoe't se har ta elkoar ferhâlde. Ek dat kin dreech oankomme. Ast de earste tritich siden lêzen hast nimt it ferhaal dy wol mei, mar it bliuwt los fan gearhing omdat it in deiboek is.\n'Ik haw dit boek mei in protte nocht lêzen. Tiemersma brûkt sa'n styl dat je hielendal yn Sil syn persoan sitte en de wrâld troch syn eagen besjogge.'\nJetske Bilker yn de Leeuwarder Courant\n'Betizing is miskien wol it grutte tema fan Under wetter. It ferhaal spilet him dan wol ôf yn de takomst, de ynstruminten om dy te skilderjen hâldt Tiemersma hiel werkenber.'\nJaap Krol yn it Friesch Dagblad\n'Under wetter is, hoewol net sûnder tekoartkommings, lykwols ien fan 'e opmerklikste Fryske proazawurken fan 'e lêst pear jier (…).'\nAndré Looijenga op Ensafh\nOer de skriuwer: biografyske skets\nBesprekken fan it boek by it boekprofyl\nWebsite fan Froon Akker (Koos Tiemersma)\nFroon Akker [ps. Koos Tiemersma]\nJong, Steven H.P. de\nBoek Tiemersma, Koos Under wetter\nom nei te tinken oer it sjenre\nA Beantwurdzje dizze fraach foardatst mei de roman begjinst\n1. Hast earder distopyske romans lêzen of distopyske films sjoen, bygelyks Nei de klap fan Trinus Riemersma of De hongerspelen fan Suzanne Collins, of de films Doomsday of Blade Runner? Sa ja, hokke(r)? Sa nee, wêrom net? Wat is dyn miening oer dit sjenre?\n2. Wat ferwachtest fan dizze distopyske roman fan Koos Tiemersma? Tink oan: ferrin fan it ferhaal, spanning, ôfrin, personaazjes, sfear.\nB Beantwurdzje dizze fraach neidatst de roman lêzen hast.\n1. Oan hokke(r) ferwachtings dy'tst beskreaun hast by punt A foldocht it ferhaal? Lis út.\n2. Distopyske romans spylje har faak ôf yn de takomst, dat jildt ek foar Under wetter. Meitsje foar de fûst wei in list mei alle moderne technyske apparaten út it boek dyt'st dy noch heuge kinst fan it lêzen:\n3. Tinkst dat dy moderne technyske aparaten echt yn 2065 brûkt wurde sille? Lis út.\n4. Hoe oertsjûgjend fynst it dat dit ferhaal him ôfspilet yn 2065? Lis út.\n5. Sjoch nochris nei fraach 1, by punt A. Ast earder distopyske romans lêzen of films sjoen hast, beäntwurdzje dan dizze fraach: Hat Under wetter dyn miening oer it sjenre feroare? Lis út.\nMakke troch Bart Temme\nom te reflektearjen op morele fraachstikken út de roman\nDiskussiearje mei in klasgenoat oer de folgjende stelling:\n'It is in goede saak dat aksjegroep FRL Folkert Wigge fermoardet.'\n1. Praat ôf wa't tsjinstanner en wa't foarstanner is fan de stelling.\n2. De tsjinstanner betinkt arguminten om de boppesteande stelling te ferdigenjen, de foarstanner betinkt arguminten om de boppesteande stelling te bestriden. Hâld jim oan de feiten út de roman en ferwiis nei de siden.\n3. Hâld in debat oer de stelling.\n4. Wa hie de sterkste arguminten? Lis út.\nom de auteursyntinsje te analysearjen\n1. Lês it fraachpetear fan Sietse de Vries mei Koos Tiemersma út de boarne (sjoch hjirunder).\n2. Notearje koart (yn eigen wurden) wat de hâlding is fan Tiemersma foar de Fryske taal en literatuer oer.\n3. Werlês it folgjende sitaat fan Tiemersma út it fraachpetear: 'De lêzers hawwe dêr ek in ferantwurklikheid yn. De measte jongere skriuwers skriuwe like maklik yn it Nederlânsk as yn it Frysk. As de Frysklêzer ferdwynt, ferdwynt de Fryskskriuwer aanst ek.'\nYn hoefier komt de miening fan Tiemersma oerien mei de miening fan de aksjegroep FRL út Under wetter? Beargumintearje mei foarbylden út de roman.\nSietse de Vries, LC 27-02-2009\nom it motto te analysearjen\n1. It motto fan Under wetter is ûntliend oan Hessel Miedema.\nLês de biografyske skets fan Miedema út boarne . Foaral de alinea's under de kop 'Ofskie fan it skriuwen'. Lês ek de 'Lêste fersen' hielendal achteryn Miedema syn samle wurk Op 'e literaire toer, dat opnommen is yn de dbnl (boarne )\n2. Yn de media is it motto fan Under wetter faak ferbûn oan de skriuwerskarriêre fan Tiemersma, want krekt as Miedema ferklearre Tiemersma dat er ophâlde woe mei syn Fryske skriuwerij. Lês boarne .\nFalt de parallel tusken Tiemersma en Miedema fol te hâlden nei 2009, ast sjochst nei it fierdere ferrin fan Tiemersma syn skriuwerskarriêre?\n3. Hoe kinst it motto fan Under wetter keppelje oan de ynhâld? Beargumintearje mei foarbylden út de roman en ferwiis nei siden.\n Biografyske skets Hessel Miedema op sirkwy.\n 'Lêste fersen', Hessel Miedema, Op 'e literaire toer, 1973, dbnl.\n Nijsartikel Ljouwerter Krante 28-12-2009\nom de styl fan de auteur te analysearjen\nYn Under wetter hat Koos Tiemersma gebrûk makke fan twa stylregisters: byldspraak (sjoch boarne ) en irony (sjoch boarne ).\n1. Notearje foar beide registers ien dúdlike passaazje út it boek mei sideferwizing.\n2. Werskriuw de iroanyske passaazje en de passaazje mei byldspraak yn in saaklik styl. Wat is it ferskil yn de útwurking dy't de passaazje op de lêzer hat? Lis út.\n3. Jou sa krekt mooglik oan yn hokker situaasjes Tiemersma gebrúk makket fan it iroanyske register dan wol it literêre register mei byldspraak. Jou foarbylden.\n4. Yn hoefier wurdt neffens dy de ynterpretaasje fan de roman beynfloede troch it gebrûk fan dizze stylregisters?\n'Stijl', yn: Joke van Balen e.a., Basisboek literatuur, Grins 2009, side 127-129.\n Elske Schotanus oer Under wetter, eigen webside.\n It ferskil tusken sarkasme, synisme en irony, taaladvies.net.\nom te reflektearjen op de kultuerhistoaryske betsjutting fan it oeuvre fan de auteur\nSkriuw in skôging fan sa'n 450 wurden oer it oeuvre fan Koos Tiemersma en de betsjutting fan syn skriuwerskip foar de Fryske literatuer. Behannelje de trije punten dy't hjirûnder neamd binne.\nBestudearje ien of mear (digitale) Fryske literatuerskiednissen (sjoch de boarnen) en meitsje oantekeningen dy't geane oer it hiele oeuvre fan Koos Tiemersma. Tink om dizze grutte linen:\n- Sjenres dy't Tiemersma beoefenet;\n- Untwikkelingen yn syn oeuvre;\n- Tematyk fan it oeuvre.\nHokker rol spilet Under wetter yn Tiemersma syn oeuvre? Tink oan:\n- Bekendheid fan it boek;\n- Tiemersma syn tematyk;\n- De wurdearring yn de krityk.\nHokker posysje nimt Koos Tiemersma yn yn de Fryske literatuer?\n Sirkwy, biografyske skets\n Hedwig Terpstra, Petear mei Koos Tiemersma, Ensafh 19-11-2013\n Jelle van der Meulen, Friese literatuur-site\n Koos Tiemersma, eigen website\n Zolang de wind van de wolken waait. Geschiedenis van de Friese literatuur, Amsterdam 2006, haadstik 8 , s. 256, yn de dbnl.\nKoos Tiemersma (1952) is berne te Frjentsjer. Hy die de pedagogyske akademy (no de PABO) en wurket sûnt 1975 yn Kollumersweach yn it basisûnderwiis, tsjintwurdich as haad fan in oantal lokaasjes. Foardat er as skriuwer begûn, spile er in skoft yn de band Skift. Yn 2002 ferskynde syn debútroman De Ljedder. Dêrnei folgen noch fiif, de lêste allinne as e-book. Hy publisearret sawol yn it Frysk as yn it Nederlânsk. Syn proaza hat komplekse en trochtochte konstruksjes, Under wetter is kwa opbou syn meast tagonklik wurk. Tiemersma spilet in ferrifeljend spul mei de lêzer en mei de taal. Hy hat in boartlike en rike styl dy't de lêzer hyltyd wer ferrast.\nDe roman Under wetter fan Koos Tiemersma is skreaun yn deiboekfoarm: de sinnen yn de roman binne faak koart, de styl is stakkato. N3-lêzer sille dêr gjin muoite mei hawwe. Wol steane der in protte lêstige wurden yn it boek. N4- en N5-lêzers kinne har fêstbite yn dit geve Frysk. It ferhaal wurdt gronologysk ferteld. N3-lêzers sille dat wurdearje. Foar N3-lêzers is der genôch útdaging. Sy hâlde fan ferhalen oer psychologyske en morele kwestjes. Tiemersma jout har sa'n ferhaal. Hoefier geane minsken foar it behâld fan de Fryske taal en identiteit? It plot fan it boek is, nettsjinsteande it 'Foaropwurd', net foarsisber. N4-lêzers sille dat wurdearje. De personaazjes en tematyk fan Under wetter stean fier ôf fan de jongerein; foar N5-lêzers leit hjir wer de útdaging, mar foar N3-lêzer kin dat in blokkade wêze.\nDe lêzer moat ree wêze om him oer te jaan oan in detaillearre skreaun ferhaal, dat op bepaalde flakken net realistysk is, mar earder yn it genre fan de distopyske roman falt.\nUnder wetter is geskikt foar lêzers dy't hâlde fan ferhalen oer psychyske, sosjale en morele fraachstikken, sa as klimaatferoaring, de posysje fan de Fryske taal en de striid foar behâld fan de Fryske identiteit. Tiemersma biedt de lêzer genôch om oer te prakkesearje.\nDe lêzer moat basale kennis ha fan klimaatferoaring en de gefolgen dêrfan foar de minsken en de ierde. Psychologyske kennis is ek wichtich: de lêzer sit yn de holle fan Sil Posset. Wêrom slút hy him oan bij de aksjegroep FRL? Yn Under wetter wurdt bytiden subtyl ferwiisd nei oare boeken, sa as Nietzsche en Shakespeare. Mar ek sûnder dy ferwizings kin de lêzer it ferhaal begripe.\nUnder wetter kin rekkene wurde ta it sjenre fan de distopyske roman. Foar N3-lêzers is it miskien moai as se mear ynformaasje krije oer dit sjenre. De distopyske roman is in roman oer ûntminskliking fan it libben troch rampen of apokalyptyske sitewaasjes. Distopy is it tsjinoerstelde fan utopy.\nYn Under wetter steane in protte lêstige wurden. De roman is yn literêr Frysk skreaun (gnaude, betûftste, wiggelje, tekrommelje, sluere, lea, mankelikens). Trochdat wurden yn in kontekst stean hoecht it wurdboek der net altyd fuortendaliks by pakt te wurden.\nTiemersma hat syn boek yn in deiboekfoarm getten. Dêrtroch brûkt hy nea lange, yngewikkelde bysinnen en hâldt er syn sinnen meastal koart. Foar N3-lêzers binne de sinskonstruksjes goed te begripen.\nDe styl fan Tiemersma is net echt tagonklik foar jongere lêzers. De roman befettet in protte byldspraak, bgl 'It fersûpen sit ús yn de genen', 'Hjoed foar iets earst in oarlachsboek bewenne', 'De snein is in luchtsek tusken twa wiken'. N4- en N5-lêzers sille dat wurdearje. It ferhaal wurdt bytiden ek iroanysk ferteld; dêrneist brûkt Sil Posset oare stylmiddelen yn syn deiboek, sa as selskorreksje. N3-lêzers sille dêr miskien op stinne moatte.\nYn Under wetter is net echt sprake fan in soad aksje. Lêzers dy't dat sykje yn dizze roman sille teloarsteld wurde. Alinne de oanslach op Folkert Wigge soarget foar spanning. It ferhaal hat wol in soarte fan plot (hoe rint it ôf mei de aksjegroep FRL, sille Sil Posset en syn freonen Fryslân ferlitte?), mar it boek is folle mear in ideeëroman. It ferhaal is ûnderskikt oan it boadskip.\nIt deiboekferhaal wurdt gronologysk ferteld: it begjint op 2 oktober 2065 en it einiget op 1 jannewaris 1966. Wol sitte der lytse tiidsprongen yn it ferhaal en flashbacks, dy't net altyd dúdlik markearre binne. Dat slút wol oan by de N3-lêzer, foar de N4- en N5-lêzer is der folle minder útdaging yn de gronology. Mar it boek hat ek noch in 'Foaropwurd' (skreaun in 2140) en in 'Tankwurd' (skreaun in 2077). Yn it ferhaal sels wurdt dêr bytiden, hiel ymplisyt, nei ferwiisd; dat is foar N4- en N5-lêzer wol in útdaging om dy ferwizings troch te sjen.\nIt ferhaal befettet ferskillende ferhaallinen. De moard op Folkert Wigge is ien fan de ferhaallinen út it boek. Foaral N3-lêzers sille dy ferhaalline wurdearje. In oare ferhaalline is de ûntjouwing fan de relaasjes tusken de freoneklub fan FRL. Dêrneist is in ferhaalline de delgong fan de stêd en de wederwaardichheden fan Sil, dy't by einsluten dochs evakuearje moat en yn Dútslân telâne komt. Foar N4- en N5-lêzers sit de ferdjipping yn de fjirde ferhaalline: Wat dogge wy mei ús Fryske kultuer, mear yn it bysûnder mei taal en literatuer? Se kinne har ek fêstbite yn de 'iepen plakken' dy't it ferhaal biedt.\nUnder wetter wurdt ferteld út Sil Posset wei, hy is de ik-ferteller. De lêzer folget syn tinkwize en hannelings. Troch dat perspektyf stiet de ferteller net op ofstân, foar N3-lêzers sil dat makliker wêze.\nIen fan de tema's fan Under wetter is 'ferfal'. Tiemersma beskriuwt it tema hiel subtyl yn de ferskate ferhaallinen, stadich wurde de ferhaallinen mei-inoar ferbûn. De N3-lêzer sil it ferfal fan Fryslân, de Fryske taal en identiteit snel werkenne, mar N4- en N5-lêzers sille it tema op oare plakken yn de roman ek oanwize kinne, bygelyks: de teloargong fan de stêd, ûndergong fan West-Europa, de Alzheimer fan Reja, etcetera. De psychyske betsjuttingslagen (fuortgean of yn Fryslân bliuwe, de ûntjouwing fan de freonerelaasje) en de morele (stride foar Fryslân, sels mei geweld) meitsje Under wetter ta in útdaagjend boek foar N4- en N5-lezers.\nDe lêzer folget de hanlings fan Sil Posset, troch de deiboekfoarm fan it ferhaal sit de lêzer echt yn de holle fan de haadpersoan. De N3-lêzer sil dêrtroch miskien makliker de hanlings en prakkesaasjes fan Sil Posset begripe kinne. Posset is gjin personaazje dat tichtby de jongerein stiet: mei syn literêre aktiviteiten en aktivistyske ideeën sille N3-lêzers lêstiger identifisearje kinne as de N4- en N5-lêzers.\nIt tal personaazjes yn Under wetter is grut. In protte personaazjes wurde yn it begjin fan it boek yntrodusearre. De personaazjes wurde yn it begjin meast allinne mei foarnamme neamd, sûnder útlis. Oan 'e iene kant jout dat betizing; it kin N3-lêzers ek tsjinstean. Omdat de personaazjes net allegear útdjippe wurde, sille de N3-lêzers ek harren bêst dwaan moatte om de karakters te begripen. Binnen it ferhaal biede de personaazjes wol 'iepen plakken'; N4- en N5-lêzers kinne dêrmei oan de slach.\nUntjouwing fan karakters\nYn it ferhaal makket Sil Posset in ûntwikkeling troch, foar lêzers is it ynteressant om dat te ûntdekken. It giet yn de roman benammen om syn ferhâlding ta de wrâld en ta de minsken yn in feroare wrâld. N4- en N5-lêzers sille it hâlden en dragen fan Sil ynterpretearje en keppelje oan de tema's fan de roman. Wat dogge wy mei ús Fryske taal en literatuer?\nJetske Bilker, 'Ferdwynt Fryslân?', Leeuwarder Courant, 23 septimber 1988.\nJaap Krol, 'In futuristyske identiteitskrisis', Friesch Dagblad, 3 desimber 1988.\nBeide resinsjes te finen fia it boekprofyl op sirkwy.nl.


Bewenners De Burd werom | Omrop Fryslân (advertinsje)\nBewenners De Burd werom 08 jan 2012 - 14:42\n0 reaksjes De fyftich evakuearre bewenners fan De Burd en rekreaasjepark Yn 'e Lijte binne sneontejûn en snein weromgongen. Op advys fan it wetterskip waard sneontejûn it gebiet wer frijjûn. Troch it sakjen fan it wetterpeil en de fersterking fan de swakke wâlskanten wie de situaasje feilich genôch.\nNet allinich fêste bewenners kamen werom, ek in soad eigeners fan fakânsjewenten woene sjen hoe't it like. Ut in earste rûngong docht bliken dat der gjin skea is oan de wenten en karavans.\nKorreksje meldeLês foarTrefwurden: Yn 'e Lijtede BurdView the discussion thread.Diel dit berjocht op: 08-01Nijpels iepent griengasstasjon 08-01Blokkade-ynrydster: 'deaslach' Besjoch ek...


Man út Lúnbert ferûngelokke | Omrop Fryslân (advertinsje)\nMan út Lúnbert ferûngelokke 31 mrt 2010 - 09:45\n0 reaksjes De auto botste op in frachtauto (foto: Alex Zwart)\nIn ynwenner fan Lúnbert is tiisdeitejûn om it libben kaam by in ûngelok op de Mercurius op It Hearrenfean. De 61-jierrige man ried achterop in parkearde frachtauto, nei alle gedachten neidat er net goed wurden wie. De plysje docht noch ûndersyk nei de krekte tadracht. De man ferstoar op it plak sels. Troch de oanriding ûntstie op de Mercurius in flinke ravaazje.\nKorreksje meldeLês foarTrefwurden: argyfView the discussion thread.Diel dit berjocht op: 31-03Man rydt by trekker op 31-03Minder selsstannige winkels Besjoch ek...


Us Iten: "Bôle út Wytmarsum, fisk út Heech en lammefleis út Skearnegoutum" | Omrop Fryslân\nUs Iten: "Bôle út Wytmarsum, fisk út Heech en lammefleis út Skearnegoutum"\n26 mrt 2019 - 13:33\nDe ôfrûne jierren binne der rûnom yn Fryslân ferskate enerzjykoöperaasjes oprjochte. Dat moat ek mei iten kinne, tocht Bregje Hamelynck út Sibrandabuorren en dus ûntstie dêr Us Iten, de earste Fryske fiedselkoöperaasje. "It idee is dat we witte wêr't ús iten weikomt."\nIn fiedselkoöperaasje is in koöperative feriening fan konsuminten mei it doel om op duorsume wize iten te keapjen. "Minsken kinne by Us Iten produkten út de direkte omjouwing helje", fertelt Hamelynck.\n"Lykas bôle út Wytmarsum, fisk út Heech en lammefleis út Skearnegoutum. Wat we lokaal net ha, komt út de regio en wat we net út de regio helje kinne, komt fan de gruthannel. De biologyske fansels."\nHoe wurket sa'n fiedselkoöperaasje lykas Us Iten dan krekt? "We dogge it mei elkoar. It iten komt by ús binnen en moat dan ferdield wurde. Dêr helpt elkenien dy't by de koöperaasje oansluten is oan mei. Dêrtroch kinne we de kosten leech hâlde en binne de prizen by ús leger as by de biologyske winkel. Elk lid kin online de produkten bestelle en letter by ús ophelje."\nBykommend doel is ek dat in lyts doarp troch middel fan de koöperaasje wer in in eigen winkel krijt.\nBregje Hamelynck en Michel Paulius - Foto: Omrop Fryslân, Gerrit de Boer\nBregje en har man Michel Paulius buorkje op harren tún folslein biologysk. Dat betsjut gjin keunstdong, gjin bestridingsmiddels en de grûn sa min mooglik fersteure. Dus net ploegje en net omspitte, mar sa ûndjip mooglik skoffelje.\nSa bliuwt de biodiversiteit fan de grûn sa goed mooglik yn stân. Dat ferheget de fruchtberens en de opbringst, soarget derfoar dat der mear CO2 yn de grûn fêstlein wurdt en dat de grûn it wetter better fêsthaldt. It bedriuw hie dêrtroch ferline jier eins gjin lêst fan de drûchte.\nBregje jout yn gearwurking mei de feriening Duorsume Doarpen kursussen oan minsken dy't mei in konsept oan de gong wolle. Ek wurdt der wurke oan in kompjûterprogramma dat it opsetten fan in fiedselkoöperaasje makliker makket.\nIt idee is net allinnich geskikt foar in groep minsken mar kin ek brûkt wurde troch boeren dy't harren produkten streekrjocht oan de konsuminten ferkeapje wolle.\nWoansdei 27 maart is der yn it doarpshûs fan Rie fan 17:00 oere ôf in gearkomste oer it opsetten fan fiedselkoöperaasjes.\nBregje Hamelynck oer fiedselkoöperaasje Us Iten\nUs Iten fiedselkoöperaasje\nHEA! Sânhannel Postma: sân, grint en antike auto's\nAdvokaat Van der Goot sjocht kânsen om opslach DNA A7-blokkearders te kearen


Verbeek mist Hearrenfean | Omrop Fryslân (advertinsje)\nVerbeek mist Hearrenfean 23 apr 2013 - 11:49\n0 reaksjes De tuchtkommisje fan it KNVB hat AZ trainer Gertjan Verbeek yn heger berop in skorsing fan twa wedstriden oplein, wêrfan ien ûnder betingst. Dat betsjut dat Verbeek de wedstriid fan takom freed tsjin syn âlde wurkjouwer SC Hearrenfean op de tribune plaknimme moat. Verbeek krijt de straf omdat hy de Gedragscode Officials Betaald Voetbal oertreden hat, wêrtroch it betelle fuotbal yn diskredyt brocht is, sa is de offisjele ferklearring. De AZ-trainer liet him kritysk út oer de proseduere fan de reade kaart fan AZ-ferdigener Nick Viergever.\nVerbeek neamde de oanklagers betelle fuotbal 'subjectief' en prate oer 'één grote samenzwering in Zeist'.\nKorreksje meldeLês foarTrefwurden: fuotbalView the discussion thread.Diel dit berjocht op: 23-04Filip Djuricic blessearre 23-04Nije aksjes by Prins Dokkum Besjoch ek...


Ekologysk jacht Ecolution fan Ockels werom yn Lauwerseach | Omrop Fryslân\nEkologysk jacht Ecolution fan Ockels werom yn Lauwerseach\nDe Ecolution, it ekologyske sylskip fan astronaut Wubbo Ockels is freed wer entûsjast wolkom hjitten yn de haven fan Lauwerseach. Der wie in soad publyk yn de haven om it sylskip te bewûnderjen. De Ecolution waard by it ynfarren begelaat troch ferskate sylskippen, fiskersboaten, rûnfeartboaten en ek troch de rêdingboat fan de KNRM.\nDe Ecolution is krekt werom fan Curaçao. It skip is betocht troch Wubbo Ockels. It sit fol technyske snufkes. Sa wekt it skip de eigen stroom op. It is it doel dat Lauwerseach de thúshaven fan it skip wurdt.\nIt skip sil yn de takomst fanút Lauwerseach ferskate fartochten en ûndersyksekspedysjes ûndernimme. It is it doel om yn Lauwerseach in duorsumenssintrum op te rjochtsjen, basearre op de ideeën fan Wubbo Ockels. De Ecolution moat in sintrale rol krije yn dat duorsumheidssintrum.\nWubbo Ockels duorsumens Lauwerseach Ecolution\nSkûtsje De Jouwer kampioen sûnder te silen\nPasana âldereinsoarch oer nei Kwadrant en ZuidoostZorg


Jild foar doarpshûs De Haule | Omrop Fryslân (advertinsje)\nJild foar doarpshûs De Haule 04 des 2014 - 13:58\n0 reaksjes Doarpshûs De Mande yn De Haule - Foto: Google Streetview\nDoarpshûs De Mande yn De Haule krijt in bydrage fan 1500 euro fan it Prins Bernhard Kultuerfûns Fryslân. It jild sil brûkt wurde foar it keapjen fan nije audio-apparatuer. It doarpshûs wurdt op it stuit ferboud. It wurdt duorsumer en breder ynsetber foar bygelyks toanielfoarstellings en eveneminten. De hiele ferbouwing kostet mei-inoar 250.000 euro. De gemeente Eaststellingwerf en de provinsje hawwe al subsydzjes tasein, lykas allerhande fûnsen.\nKorreksje meldeLês foarTrefwurden: doarpshûsstipeDe HauleView the discussion thread.Diel dit berjocht op: 04-12Plysje kontrolearret bestelbuskes: 17 oertredings 04-12Modelspoarmuseum sil gearwurkje mei De Friese Poort Besjoch ek...\nEasterstreek hat wer in doarpshûs mei kafee 02 des 2016 - 20:45 It doarpshûs fan Easterstreek is sterk útwreide. It kafee njonken it doarpshûs heart der sûnt freed ek by. Eins is dêrmei in âlde situaasje yn... Mol en har bisteboel driigje op strjitte set te wurden 29 sep 2016 - 8:09 In needgjalp út De Haule: Hanneke Mol driget ynkoarten dakleas te wurden. En dêrmei komme ek har 54 bisten op strjitte te stean. Sûnt 2013 fangt... FNP stipet sikehûs Sionsberg mei 'sûnensappeltsjes' 28 sep 2016 - 21:49 De steatefraksje fan de FNP stekt personiel en besikers fan it sikehûs Sionsberg yn Dokkum in hert ûnder de riem. De partij sil kommende moandei... Finansjele stipe fan Kultuerfûns foar Fryske projekten 16 sep 2016 - 15:16 It Kultuerfûns Fryslân stipet 21 kultuer- en natuerprojekten yn de provinsje mei in finansjele bydrage fan goed 30.000 euro. Sa krijt Kunstkade in... (advertinsje)


DemoChimp: Jo demo's automatisearje | Martech Zone\nDemoChimp is op it stuit yn in sletten beta, mar siket organisaasjes dy't ynteressearre binne om har tsjinst te brûken. DemoChimp personaliseart produktdemo's, ferheget jo konversaasjetaryf fan jo webside en jo ferhâlding demo-te-tichtby tidens it ferkeapproses, alles by it sammeljen fan produkt analytics, DemoChimp konfigureart automatysk in demo yn antwurd op de unike behoeften fan elk perspektyf, krekt as in saakkundige ferkeaper.\nDemoChimp-funksjes en foardielen:\nKonvertear mear besikers nei leads - Jo webside-besikers sille faker oanmelde as se ynteraksje hawwe mei personalisearre ynhâld. As jo lead binnenkomt, kinne jo sjen hokker dielen fan jo produkt foar har wichtich wiene en hokker dielen net wiene, sadat jo jo opfolging kinne oanpasse.\nIntelligent Demo Engine - Harkje jo ea it fersyk, "Kinne jo my in demo stjoere?" No kinne jo, en DemoChimp past de demo automatysk oan as it reageart op de belangen fan in prospekt, en personaliseart it krekt as in live ferkeaper. Jo kinne ek sjen mei wa't se de demo hawwe dield yn har organisaasje, sadat jo it heule keappaniel kinne ûntdekke en belûke.\nTagong ta Demo Analytics (Demolytics ™) - Efter de skermen sammelt DemoChimp weardefolle gegevens op basis fan de antwurden en aksjes fan it foarútsjoch tidens de demo. Wy neame dizze Demolytics ™. Tagong ta dizze analytics fia it dashboard of boarje nei in spesifyk perspektyf.\nTags: demo appdemo platfoarmdemochimpdemosprodukt demonstraasje platfoarmprodukt demosferkeap demoferkeap demonstraasje\n15 okt 2013 om 8:24 oere\nTank hjirfoar. Ik hear by in opstartgroep en gearwurkje mei in potensjele tech opstartprovider kin op beide manieren foardielich wêze.


100 jier jazz yn Nederlân | It Nijs\njuny 11, 2021 08:24 Fernijd\nNTR en North Sea Jazz presintearje muzikale trip\n100 jaar Jazz is in fleurige reis troch de skiednis fan de jazz yn Nederlan. Mei de muzyk en muzikanten fan no en mei in knypeach nei it ferline nimme de presintatoaren Wilfried Baijens en Giovanca Ostania út Ahoy wei de sjogger yn in muzikale trip mei. Dêr wurde histoaryske bylden yn ôfwiksele mei foaral in protte livemuzyk.\nNew Cool Collective (foto: ©IAMKAT)\nHûndert jier lyn waard de earste Nederlânske jazzformaasje oprjochte; de James Meyer Jazz Band. Reden foar in feestje mei de artysten fan no mei optredens fan ûnder oaren Smandem, Kika Sprangers, Pax the Humanoid, AMOK û.l.f. Tijn Wybenga en de New Coll Collective mei Janne Schra. Yn it programma sil ek in troch Martin Fondse foar de gelegenheid skreaune komposysje útfierd wurde yn de besetting fan de James Meyer Jazz Band. Wat is ekstra bysûnder makket is dat de muzyk fan de James Meyer Jazz Band net bewarre bleaun is, dêrom wit net ien hoe’t it klonken hat.\nUtstjoering: freed 9 july om 22.20 oere op NPO 2\nIn fol jazzwykein op NPO 2 ekstra en NPO Radio 2 Soul & Jazz\nIt North Sea Jazz Festival hat syn eigen plak ferwurven yn de skiednis fan de jazz. It is dêrom soer dat der ek dit jier gjin regulier festival holden wurde kin. De organisaasje hat lykwols net stilsitten en dêrom sil in lytse spesjale stedsedysje op 9, 10 en 11 july yn Rotterdam holden wurde. De NTR docht fan it festivalwykein ferslach fia NPO 2 ekstra en NPO Radio 2 Soul & Jazz.\nIt temakanaal NPO Radio 2 Soul & Jazz fersoarget op sneon 10 july in streekrjocht ferslach út it Rotterdamske Jazzcafé Bird wei, dêr’t fansels ek de bêste artysten optrede. Op moandei 12 july binne, fan 21.30 oere ôf op NPO 2 ekstra, ferskate optredens, in festivalferslach en fraachpetearen te sjen.\nNPO 2 ekstra is te finen by Ziggo op kanaal 222, by KPN op kanaal 88 en fia www.npostart.nl/live/npo-2-extra.


It wrede paradys (2001)\nHindrik Jeens Baron fan Grand Rapids-MI, Noard-Amearika.\nDe fanfare Crescendo fan Grinzer Pein wie útspile en de maityd wie brutsen. Swijend ferlieten de muzikanten dy jûns it hiem fan it boerespultsje op de Skieding. De húshâlding dy't, steande yn de lege syddoar, de ôfskiedsserenade oanheard hie, gyng noch ien kear yn 'e hûs, al wie it harren hûs net mear. En dêr kaam de heit, dy't de muzyk net oanhearre woe, wer foar 't ljocht. Hy hie de klok stilsetten. No koe it net lang mear duorje of de bus soe komme om harren fuort te bringen.\nDe jonge fan doe wit net mear wat der yn de oeren fuort dêrnei krekt barde. En hy hat der ek lang gjin weet fan hân wêrom't de muzyk fan Crescendo de heit sa falsk yn de earen klonk; falsker as it raspjen fan de earste seine yn syn lêste Fryske maityd.\nDe Amerikaan Henry James Baron (1934) goed fyftich jier letter riant wenjend yn Grand Rapids-Michigan, praat net sa faak mear oer dat ôfskied. Mar no't it dizenige en fansiden skode dekor fertellendewei wer skerpere kontoeren krijt, is er wer dat jonkje fan doe: Hindrik fan Jeen Sytses Baron en Afke Hoekstra.\nFoardat er der fierder oer op 'e tekst rekket, moatte wy earst mar in slach op 'e motorfyts om syn wenplak Grand Rapids yn Michigan-USA hinne. It is al in wykmennich smoarhjit yn Noard-Amearka. De wyn is lij, de fjilden binne droech, it mais stiet wilich op stannen. ‘Dy frucht komt net folle mear fan op 'e hispel,’ stelt Hindrik Baron fêst. Wy komme in soad boerepleatsen foarby, faak noch bebuorke troch famyljes dy't yn in foarstaach harren earste\nlân fan de Yndianen kochten.\nKalamazoo. No binne wy fier genôch út 'e reek. Werom nei de stêd. It is yn 'e neimiddei as wy Grand Rapids wer yn it sicht krije. As goaten fan beton, sa rinne de autowegen oer de foarstêd hinne. Op de ôfritten foar ús krûpe swermen auto's yn 'e huzesee op, mar dyselde see koarret alles ek wer út, want fierderop bliuwe de betonnen bôgen besaaid mei blik op tsjillen.\nFoar ús leit in stêd fan goed twahûnderttûzen ynwenners. Yn it súdeasten eaget de bebouwing iepener en griener. Dêr lizze de bûtenwiken mei harren stille leanen, dêr pronkje de stiennen huzen fan de grifformearde grandeur, dêr ferrint it bestean like kalm en konservatyf as rjochtsinnich en republikeins.\nHindrik Baron triuwt de motorfyts yn de iepensteande garaazje, strykt del yn in stoel op 't balkon en besiket nochris by 't begjin te begjinnen. It moat, doe't it korps delkaam, ien fan de lêste, sa net de alderlêste jûn yn Grinzer Pein west ha. Yn in neinacht rûnen se fan 'e Skieding nei de provinsjale dyk. Dêr stie de bus.\nSyn earste konklúzje klinkt as in fariant op de earste rigel út it bekroande boek fan de Ierse migrantesoan Frank McCourt, ‘Angela's Ashes’ - ‘De jiske fan ús mem’: ...‘Heit en mem hiene om harsels mar better yn Grinzer Pein bliuwe kind.’ Mar Jeen Sytses Baron en Afke Hindriks Hoekstra namen de stap en doe wie der al gjin werom mear. Harren fiif bern giene fansels mei. Hindrik wie de middelste fan de fiif.\nDer wie op 't doarp it ien en 't oar foarfallen dat net oan de Baronnen foarbygie. Yn 'e jierren tweintich, doe't Jeen en Afke de lapen gearsmieten, wie der hoop op bettere tiden. Se wiene sa gelokkich as wat. Mar doe kaam de krisistiid en dy koe gjin genede. Op it stuit dat it wat rommer like te sopjen, rattelen de weinen fan de Dútsers oer de klinkerts fan Grinzer Pein. Der folge in tiid fol ferried. Mannen as de NSB'er Pier Nobach koene ommers ek gjin genede. Jeen Baron, grifformeard âlderling, krûpte net fuort, hy lies Nobach it leksum. Net sûnder grutte risiko's. Sa giene se op it pleatske op 'e Skieding, mei ûnderdûkers en al, troch it each fan 'e nulle.\nMar ek yn Grinzer Pein soene op in goede dei de auto's fan\nde Kanadezen troch de buorren dinderje. De befrijing. In nije dei, in nije tiid, it soe heve. Mar yn 't frije Nederlân like alles wol by 't âlde te bliuwen. Wêr bleau de foarútgong? Wêr wie de beloofde ferbettering dan?\nJeen Baron hie as lytse boer en moalkeapman in fin mear as in bears, dat wol. It wie in belêzen mienskipsman, in bestjoerder mei in skerpe pinne, in man ek dêr't muzyk yn siet. As âld-muzikant fan de militêre kapel yn 'e mobilisaasjetiid fan de Earste Wrâldoarloch rjochte er yn Grinzer Pein it kristlike fanfarekorps Crescendo mei op. Baron wie by steat en set hiele stikken muzyk oer en meitsje nije arranzjeminten. Hy koe minsken ynspireare. Sa waard er sels de dirigint.\nDan de grifformearde tsjerke. As âlderling sette er him net allinne yn foar de gemeenteleden, mar ek foar oaren. Yn it Grinzer Pein Anno No prate âlde minsken dy't him dêr kend ha, mei respekt oer Jeen Sytses. Mar hoe giet it gauris op in doarp? Hoe gie it yn dizze jonge mienskip dy't foar in grut part bestie út ûntginners rûnom wei? Hoe gie it yn in nijeftige mienskip dy't mei de iene skonk yn Fryslân en mei de oare yn Grinslân stiet? Wol men elkoar dan altyd ferstean? Och, it foel wol wat ta, mar soms wie it krekt as wie de striid om de posysjes, om de macht, noch net útfochten.\nYn 'e grifformearde tsjerke draaide it yn 'e Pein út op in benearjend konflikt tusken de synodalen en frijmakken. In splitsing wie it gefolch. Alderling Baron bedarre oan 'e kant fan de frijmakken. Dat wie yn 1944. De hiele wrâld stie suver yn 'e brân, dat dit koe der ek noch wol by.\nDe tsjerkestriid belune wer wat. No ja, op 't skoalplein mochten de ‘bezwaarde’ en ‘synodale’ famkes net yn deselde bôge toudûnsje. Binnen noch gjin jier hiene de ôfskiedene frijmakken harren eigen tsjerkje boud. De splitsing gie as in wetterskieding: in rivier krijt in sydrivier en beide streamen wolle net mear meielkoar te krijen ha. Ek al besteane se by de graasje fan ien en deselde boarne. Doe't fjouwer jier nei de tsjerkeskuorring de húshâlding fan Jeen en Afke it doarp ferliet, wiene fan 't tsjerkekonflikt de skerpste kantsjes wol ôf. Nee, dat kin net de haadoarsaak fan de ôfreis west ha.\nDer wie mear dat sear die. Der barde wat dat de lytse boer en\nfeefoerkeapman djip rekke en oan syn dea ta pleage hat. Earst jierren letter soene de bern der achter komme hoe en wat. De muzyk. Crescendo. Alles hie Jeen Baron foar 't doarp en it korps oer. Foar syn dirigintskip en krewearjen hoegde er gjin sint te barren. It gie him om de ienriedigens yn 't doarp, om de harmonije, de muzikale ûntjouwing fan de jongerein.\nDe fanfare waard better en better, der waard spile dat it sta sei, dat Crescendo belâne rillegau fan de tredde yn 'e twadde ôfdieling fan it bûn fan kristlike korpsen. Se moasten mar ris wer nei in muzykkonkoers, fûn it bestjoer.\nYn ienriedigens reizge de ploech ôf nei 't konkoers yn Gryptsjerk. Se koene it hiele repertoire hast út 'e kop, sa wie der repeteard. ‘Au Printemps’ oftewol ‘Yn 'e Maityd’, dêr soene se ear mei ynlizze. Hoe ûndergiet in boer, in natoerman dy't in soad yn waar en wyn ferkeart, de maityd fan syn Fryske Wâlden en it Westerkertier? De ynterpretaasje fan Jeen Sytses Baron wie dy fan: earst in ynhâlden krêft, dan in stadich ta bloei kommen, folge troch in suver hast magistrale utering fan libbenskrêft. Hiel Crescendo fielde yn dizze Au Printemps de maityd troch de lea lûken. Se blaasden it stik mei ynmoed.\nDe útslach fan de sjuery wie ferbjusterjend. De fertolking fan Crescendo wie net dy fan de mannen achter de sjuerytafel, de hearen dy't miskien de maaiesinne noch noait opkommen sjoen hiene. It korps foel út 'e toan en waard ôfskipe mei in tredde ynstee fan in earste priis.\nAl op 'e weromreis nei hûs, ja al foar de Grutte Gast, koe in part fan it korpsbestjoer de rêch net mear rjocht hâlde. De hege hearen fan de sjuery soene wol gelyk ha, want sy hiene derfoar leard. Harren profeet fan eigen doarp moast it wol by de ferkearde ein hân ha. En sa waard yn 'e waan fan it momint stikem besletten dat der mar in nije direkteur komme moast. Ien mei diploma's, ien dy't krekt wist hoe't de muzykgelearden it ha woene.\nIn deimennich letter stjoerde it bestjoer fan Crescendo in ‘afgevaardigde’ nei de Skieding-pleats mei in beslút. Ut namme fan 't bestjoer wie Jeen Sytses Baron ôfsetten. Hy fielde him fernedere en ferret. De wize wêròp, dat die him noch it searste. Nei dy oere soe Jeen Sytses net allinne it dirigearstokje mar ek syn trompet\nnet mear oanroere. De harmonije wie ferballe. En elk foarjier dêrnei, as yn Wâlden en Westerkertier de natoer him earst noch besocht yn te hâlden mar dan yn in suver hast magistrale utering fan libbenskrêft him sjen en fiele liet, fielde de lytse boer en foerkeapman fan Grinzer Pein it neiskrinen.\nHindrik Jeens Baron begjint op it balkon achter syn hûs oan Burton Street yn Grand Rapids nochris opnij. ‘It wie yn in neinacht, it kin de tritichste maaie 1948 west ha, en wy giene mei ús fiven as bern mei heit en mem it paad del nei de provinsjale wei ta. Der wiene al in pear kistfollen húsried nei Rotterdam foarútstjoerd. Yn ien fan dy kisten sieten foar my en myn broer in trompet en in saksofoan. It die bliken, heit hie flak foar de tiid noch nei Ljouwert west om se te keapjen. Yn Grinzer Pein wie it blazen taboe wurden, mar no soe 't heve. Heit blykte syn eigen trompet ek ynpakt te hawwen. In nij lân, in nije maityd, in nij lûd. Nei Amearika, dêr't alles, it hiele bestean, in nije kâns krije moast.\nEmigreare. Wat koe men dêr doe as jonge fan fjirtjin tsjinyn bringe? Op dy leeftyd hat men noch gjin ferlet fan in nij begjin yn in nije wrâld, dan hat men amper woartel sketten. Foar my hie de ôfreis wat ûnferbidliks, mar tagelyk ek wat útdaagjends. Ik leau, ik rûkte nij aventoer. Ik wie krekt op 'e Ulo yn Surhústerfean kommen en no moast ik der fuort al wer ôf, dat wol. En ik siet krekt sa fol fan learen en de sfear op skoalle. Farwol kammeraten, farwol famkes fan Grinzer Pein. As ik oan 'e oare kant fan 'e wrâld mar fierder leare koe, dêr tidige ik op.\nIt wie de moarns om healwei trijen hinne doe't wy de pleats oan de Skieding ferlieten en ik hearde de kleirop fan in fûgel. It wie de rop dy't my altyd bybliuwe soe. En dêr, samar ynienen, hearde ik mysels sizzen fan: ...‘Never again, never again’... Heit en mem dy't skean foar my rûnen, soene noait wer dit lân werom sjen.\nMem hearde wat ik dêr yn myn alderearste Mulo-Ingels sei, mar it wiene foar har frjemde wurden. Ik fielde har earm, har hân. Ik bleau stean, as woe 'k oanhelle wurde. ‘Kom dan mei!’ rôp ús Sytse dy't de swierste koffer sjoude, ‘de bus stiet al op de grutte wei te wachtsjen.’\nIt wie de bus fan omke Marten Hoekstra fan Feanwâlden.\nDe doar fan de bus stie wiid foar ús iepen, mar de motor wie útset. ‘Rotterdam, sjauffeur!’ Heit besocht mei in grapke de spanning te brekken. Hy sette syn koffer op 'e treeplanke, draaide him in healslach om. Yn 't tsjuster riisden de antlitten op fan in pear fan myn skoalmaten. Ynienen seach ik famylje. In pear neven en nichten. Heit stie noch altyd deun foar my. Ik hear him wer lichtjes hymjen. Omke Marten liet him achter 't grutte stjoer sakje, sette de motor oan en de bus siet in stikhinne fol mei minsken dy't ús nei de boat yn Rotterdam brochten.\nWat ik hjir registrear kin wolris net de absolute werklikheid wêze. Yn in heale ieu ferfaagje en ferskowe bylden en fersilje de dialogen. Mar ik wit wol dat wy ier yn 'e moarn troch neare nacht in nije dei temjitte rieden. Der hong in frjemdsoartige spanning yn 'e bus, ik fielde it âlde lân meter foar meter ûnder my troch gliden. Under my wei gliden.\nWat siet der yn myn jaskebûse? O, myn mûlharmoanika. Soe omke Marten, dy't achter it stjoer de fleur der besocht yn te hâlden, my safier krigen ha dat ik spile en de oaren meisongen? Ik wit it ek net mear.\nDe bylden fan de kade dêr't de boat lei, al dy minsken, it ôfskied dêre; it stiet my dizich foar eagen. Wy belânen op de Veendam fan de Hollân-Amearika-Lijn. It die bliken, heit hie earste klas boekt omdat wy oars pas in healjier letter fuort kinnen hiene. No waard my dúdlik wêrom't wy allegearre ús nijste klean oan hiene. De ytseal. It earste jûnsmiel. Wy waarden allegearre, heit en mem likegoed, suver ferplettere troch de deftigens. Satinen tafelkleden, kristallen glêzen.\nIk sjoch mem wer tsjinoer my oan 'e tafel sitten. By 't skrutene omt ôf lies se sabeare de Frânstalige menukaart. Heit, njonken har yn syn donker pak. Sûnder in sprút skroom eage er om him hinne. Want dat wie heit; it wie in man dy't wist wat er woe en wêr't er yn 't libben stie. Mar hy hold earst wol needrich syn grutte melkershannen ûnder it satyn. It betsjinjend personiel. Se bûgden justjes foar ús. Guon wiene brún fan hûd, sokken hie 'k noch noait yn 't echt sjoen. Se bûgden, wylst se ús ynskonken. Lichtsjes. In soarte fan âlderlingknik. Ik koe 't gefoel mar net by my weikrije dat al dy minsken yn 'e ytseal tochten dat wy net allinne Baron hjitten,\nmar ek baron wiene. En us mem mocht dan foar in baronesse oansjoen wêze, mar krekt foar har waard it in aldertreurichste boatreis. Mar ien kear hat it stumper har each oer de Frânstalige menukaart gean litten, doe waard se seesiik. Oan New York ta kaam elke hap dy't se naam der fuortendaalk wer út. Foar har wie it lijen begûn.\nUs Sytse wie achttjin jier. Hoe hat hy it allegear ûndergien? Wy hawwe it der noait in soad oer hân. De jonge siet doe al fol fan 't elektrysk, hy hie yn 'e holle in eigen saak yn Fryslân op te setten. En yn syn hert hat er grif net mei wollen, mar hy die it gewoan. Foar ús Lys, de âldste, doe al tweintich jier, moat de emigraasje pynlik west ha. Fan alle bern sieten har woartels it djipst yn 'e Fryske grûn. Dan wiene Grytsje en Marijke der noch, mar dat wiene noch pjutten dy't nergens euvelmoed yn hiene. Sa giene wy fuort: de âldste fan de fiif bern wie tweintich, de jongste amper twa, de heit al oer de fyftich.\nSe ferlieten hûs en hiem wylst se amper wisten wat harren hjir te wachtsjen stie. Nei it hiele kompleks fan motiven ha wy heit en mem foarôf net frege, en neitiid hie 't earst net folle sin. It waard in spultsje fan oerlibjen. De fragen komme letter by dy op. En dan moat men foar in part riede nei de djippere achtergrûnen. Mei ús as trije âldste bern is der noait echt iepen oer praat. Dat fan heit en it korps soene wy folle letter te witten komme. Fan oaren. Is sa'n beslút net faak de som fan mear as ien oarsaak? It korps, ja. En de strideraasje yn 'e tsjerke hat miskien noch wat wranteligens jûn. Mar is de waansin fan in oarloch heit ûnder tsjinst yn de Earste Wrâldoarloch soms ek dúdlik wurden? Hy wearzge fan de oarloggen dy't er bewust meimakke hat. Binne heit en mem soms mei fuortgien om harren beide soannen in nije oarloch te besparjen? Fêst stiet dat se ús Sytse net nei Indië ha woene. En dat se nochris hielendal opnij begjinne woene. En dan oan 'e oare kant fan 'e wrâld.\nUs mem libbet noch, se wennet, 96 jier âld, yn in âldereinhûs oan de westkust, yn de steat Washington. Har stiet al lang net mear foar de geast wat der doe yn harren omgie, mar ienris haw ik har fersuchtsjen heard: ‘Wy hiene noait De Pein ferlitte moatten.’ Wêrom dan dochs? Seach se yn 'e brieven dy't se fan har twa nichten yn Amearika krige it lân fan dream en winsken? Hoe bot\nhawwe it trelit mei Crescendo en de skuorring yn 'e tsjerke har pleage? Mem wie der by as heit ta de nacht út brieven siet te skriuwen oan de teolooch dr. Klaas Schilder, ien fan de breinen achter de ôfskieding fan de frijmakken. Doe't de kûgel troch de tsjerke wie - hast letterlik de kûgel - moast der in rjochter oan te pas komme om út te meitsjen fan wa't no de tsjerke fan de Pein wie en fan wa de pastorij. It wie yn 'e tiid dat freonen feroaren yn fijannen. Us mem, sy hat it oansjen moatten hoe't har man djip fenedere waard toch it korpsbestjoer. Ien fan de gefolgen wie dat er net langer syn muzikale talinten bod jaan koe. Noch wat: mem fielde fansels al gau oan dat yn har beide jonges gjin boer siet. Se woene in oare kant út as de heit, se woene leare.\nWy belânen yn 't noarden fan de steat Washington, net fier fan it doarp Lynden. Earst mei ús allen nei de boer. Sjen de fuotten ûnder 't gat te krijen. Wy troffen in net sa noflik hearskip. In wrede sûplap, oars net. Yn 'e Pein wie heit baas op eigen hiem, no moast er omstean leare. Dy baas, dy't net heal safolle boer wie as hysels en dy't ek net heal sa yntelligint wie as heit, koe oars net as rache en skelle. En as men dan gjin wurd Ingels ferstean kin; dy tiid moat foar heit in obsesje west ha. Gelokkich wie 't der by ús soarte folk goed yndruid: altyd nei jins mindere sjen. Yndie, der wiene guon dy't it noch minder hiene. Oebele Boonstra-en-dy bygelyks, dy húsmannen fierderop yn in ûnderkommen dat amper in hinnehok neamd wurde koe.\nOm it Ingels sa gau mooglik foar de slach te krijen, bedarre ik fuort yn 'e achtste klasse fan 'e legere skoalle. Myn honger nei kennis boaze allinne mar oan. Fierder leare, dat wie myn ideaal. Mar heit syn ideaal wie in eigen buorkerij, dat Sytse en ik moasten op 'e buorkerij meihelpe. ‘Earst fertsjinje, earst de fuotten ûnder 't gat! Dan sjogge wy wol fierder.’\nDan set men as jonge fan fjirtjin, fyftjin jier de hoarnen yn 'e polderdyk. ‘Ik wol op skoalle bliuwe en leare!’ ‘Dan moatstû earst meihelpe!’ sei heit. Der is doe tusken ús misbegryp ûntstien. Bist in puber yn in nije wrâld fol ûnwissichheden en dan tinkst net: heit en ik binne lotgenoaten, hy hat my nedich. Yn wêzen moat de man him de earste tiid ferlern field ha. Hy hie de stipe fan syn bern nedich. Der moat by him eangstme bestien ha dat er it oars net\noprêde. It net oprêde, dat wie syn alderlêste.\nEarst letter begriep ik goed dat heit my mei grutte tsjinsin fan skoalle ôf helle, earst letter komt men der achter dat in man fan 52 jier eins te âld is om as folksferhuzer in nij libben te begjinnen.\nThús meihelpe, heit helpe, wilens skriftlik de Highschool besykje te heljen, aaien skjinmeitsje by in pikeboer, ûnder 't aaiskjinmeitsjen weromtinke oan Grinzer Pein. Somtiden fielde ik ynienen wer de spanning fan de oarloch, fan de tsjerkestriid. Yn gedachten seach ik hoe't de ûndergrûnsen by fersin de soan fan de NSB'er Pier Nobach deaskeaten ynstee fan Pier sels. Koe dy jonge fan Pier it eins wol helpe dat syn heit sa'n minnen-ien wie? Wie Pier Nobach sa frustrearre rekke nei't er foar de oarloch mei in grutte Cadillac út 'e States weromkommen wie, op eigen doarp de show stiel mar dêrnei net ta kening kroand waard?\nAs ik dêr yn Washington sa weromtocht oan myn bernejierren, wie 'k in bern mei in ferline. Wat wie der allegearre net yn 'e Pein passeard? Heit hie as âlderling Nobach ferbean nei it Jûnsmiel te kommen. Dat ferbod koe net oars as gefolgen krije. Nobach hie al in pear ôfrekkens regele, no soe heit ek wol gau deasketten wurde. Ik stie te aaiskjinmeitsjen en belibbe opnij hoe't ús húshâlding bûten de tsjerkemienskip kaam te stean en letter wer mei oaren in nije mienskip foarme. Earst hie dy tsjerkeskuorring wat fan in útbanning. 'k Wie krekt tsien jier en op in sneintemoarn fernaam ik hoe't tsjerkfolk dat ús earder sa nei stie, ús no haatlik oan 'e hûd foarby rûn. Mei de holle omheech stapten se nei harren eigen grifformearde tsjerke, en wy toffelen mei noch in stik of fjirtjin húshâldingen nei 't doarpskafee. Want dêr waard in skoftke de tsjerke fan ús as ‘bezwaarden’ holden. Under 't bidden hearde ik bûten de bern gekoanstekkerich roppen fan ‘Van de kerk naar de kroeg, van de kerk naar de kroeg!’ Guon skoaljonges wiene fan de iene dei op de oare yn haatlike fijannen feroare. Hoe koe dat allegearre? Wy hiene dochs allegearre deselde God?\nDer stie yn Washington foar de frijmakke grifformearden fansels fuortendaalk in eigen tsjerkje klear, mar heit sleat him mei de hiele húshâlding wer oan by de grifformearde Christian Reformed Church. Troch de frijmakke emigranten waard er no as in ferrieder sjoen. Dochs hie de kar syn logika: yn de Christian Refor-\nmed Church hie men ommers noait strideraasjes hân dy't wol liede moasten ta in skuorring. Hjir bestie noch heit syn tsjerke-ideaal: ‘ien gewoane grifformearde mienskip’. In bewiis dat de skuorring yn Grinzer Pein him in grouwel west hat.\nSytse wie wilens njoggentjin jier. ’Ik wol heit út en troch bêst helpe,’ sei er op in goeie dei, ’mar ik gean fansels wol myn eigen wegen!’ Tsjin de wil fan Sytse wie heit al net mear opwoeksen. Syn âldste soan moast er loslitte. Sytse troude net lang dêrnei mei in emigrantedochter fan Frysk komôf út 'e omkriten fan Lynden en soe in earsteklas sakeman wurde.\nEn dan ús Lys. Doe't se yn 'e Pein sechstjin wie, hie heit djip yn har bestean yngrypt troch persoanlik har ferkearing mei in ‘synodale’ jonge út te meitsjen. Heit kaam gewoan op in jûn yn 'e hûs en sei: ‘Lys, dyn ferkearing is út!’ Sa leine doe de ferhâldingen. Se ferloofde har dêrnei rillegau mei in oarenien dy't har letter achternei nei Amearika komme soe. Har namme wie feroare yn Betty. De twa jongsten, Gryt en Marijke hawwe amper lêst hân fan losskuorde woartels.\nHeit helpe, by de boer, fan myn fyftjinde oan myn achttjinde jier ta. Alle dagen moat ik itselde field ha: de buorkerij is net myn takomst. Undertusken kaam heit wol tichter en tichter by syn eindoel fan in eigen pleats. Hy rekke yn kontakt mei in jurist mei buorkerij dêr't er op fifty-fifty-basis mei fierder gie: hy en dy man elk de helte fan de winst. Fansels, der waard noch wer op myn meiwurking rekkene. It partnerskip draaide út op in finansjeel fiasko, want der kaam sykte yn 't beslach fee. Ynstee fan winst wie der in ferlies te ferpartsjen.\nHeit wie de man der net nei en lit it gau sitte. It duorre net lang, doe hierde er in pleats. No koe er syn fakmanskip fersulverje. No buorke er foarút. Ik moat sizze, heit hie each foar in ko! It duorre net lang, doe hiene wy wer in knap beslach fee. Wat in ferromming moat dat foar heit en mem betsjutten ha. Foar my ek trouwens, want ik krige de romte om mear yn 'e boeken om te sneupen. Ik fûn yn de stêd Bellingham in baantsje yn in winkel om der wat by te fertsjinjen.\nNo kaam der ek mear fleur yn 'e húshâlding. Net dat it oait safier kommen is dat der in konsert foar twa trompetten en in sak-\nsofoan jûn wurde koe, mar ik hearde ûnder iten heit en mem de wurden ‘ris op hûs oan’ en ‘Grinzer Pein’ útsprekken. Se prakkesearden der dus oer om in trip nei 't âlde lân te meitsjen.\nSeis Amerikaanse jierren sieten der op. Drege jierren foar ús allegearre. Mar wilens fleagen wy al net mear de postman temjitte as dy oansetten kaam mei it yllustrearre wykblêd De Spiegel. Safier wiene wy al yntegrearre. Ik hie 't trouwens smoardrok krigen mei myn skriftlike stúdzje en it jeugdwurk fan de tsjerke.\nIk tidige der op dat it Amerikaanse leger foar my in springplanke nei de takomst wêze koe. Sietst yn 't leger, dan betelle de oerheid dyn stúdzjes. Dat ik joech my op as frijwilliger. Der kaam wat by: stel dat se my as militêr nei Dútslân stjoere soene, dan siet der ek noch in útstapke yn nei Grinzer Pein. Wie it briefkjen mei de Fryske freondintsjes útdraaid op ûnwennigens? Ik wit net, it gyng my as it beamke dat net oer de frjemdsoarte grûn kin dêr't it yn oerplante is.\nHoe't ik ek behurde wie yn 't swiere wurk op 'e buorkerij, tidens de drege oplieding yn Ford Ord yn Kalifornië ha 'k my ferklomje litten. It draaide út op tbc. Nei it militêre hospitaal fan Denver, trochstjoerd nei it Veterans Hospital fan Portland. Doe't ik wer by de wâl opklautere mar noch net oan it wurk koe, haw ik mei beide hannen de kâns oangrypt om de stúdzje te dwaan dêr't ik al dy jierren op longere hie. De Western Washington University fan Bellingham, dat wie myn doel. Fansels easken se fan my wol in talittingseksamen. Ik sette de hûd der op en slagge.\nDe âldelju hiene no in eigen pleats en buorken moai foarút. Tè moai? Op in moarntiid - heit wie op 't hiem oan 't wurk - waard er ynienen net goed. It wiisde mâl. De dokter dy't letter net in echte dokter mar in kwaksalver bliek te wêzen, stelde in folslein ferkearde diagnoaze. Sechstjin oeren letter stoar ús heit, 59 jier âld, oan in blokkade yn 'e termen.\nDe leadswiere opdracht, dêr't heit himsels en syn húshâlding foar steld hie, wie noch net ôf. Syn thúsreis gie oer. Doe, yn dy lêste oeren, die bliken dat wy elkoar hiel nei stiene. Hy wist it, syn Thúsreis gie troch.\nDêr siet de mem dy't altyd syn kant keazen hie, dy't as in mem de húshâlding troch de stoarmen nei it nij en ûnwis en dreech\nbestean laat hie. Ik kaam foar de fraach te stean - it dilemma hast - oft ik dan dochs mar as opfolger fan heit fierder buorkje moast. Mar elkenien seach wol yn dat dat net in rjochtfeardige fraach wie. Dat de pleats waard ferkocht. De lânbouprizen wiene op dat stuit net al te heech, mar fan de opbringst koe mem in kreaze wenning yn Lynden keapje. Marijke - de jongste - wie noch mar njoggen, dat mem hat noch jierren foar de húshâlding de kost fertsjinje moatten. Se tsjinne yn it fersoargingshûs Lynden Christian Rest Home, dêr't se no sels fersoarge wurdt.\nOp de universiteit yn Bellingham kaam ik fierder yn kontakt mei Shakespeare en de Amerikaanse literatuer. En mei de genetika, it fak dat my sa fassinearre. Ik studearre ôf, troude mei Ruth Bosman fan wa't de pake in ymmigrant út Seelân wie, waard de heit yn in moaie húshâlding, helle yn Illinois de doktorsgraad yn de Ingelse taal, bin hjir no professor oan Calvin College yn Grand Rapids.\nIt koe net útbliuwe, myn never again fan doe moast ris útdraaie op in come-back. Ik rûn werom oer it paad nei de Skieding, it paad dat no smeller en koarter wie as yn dy neinacht doe't der in swiere tekken fan dauwe oer it lân lei. Healwei it pleatske hold ik ho. Ik rûkte hea sa't ik it yn jierren net rûkt hie. De fûgel dy't my eartiids sa drôvich neiroppen hie, liet him net mear hearre. No galmen my allinne noch wat flarden fan in steatlik spile koraal troch de holle. Sa draaide ik my om en myn each foel op heit. Hy stie yn 'e foarkeamer en stoarre ta it finster út. Fierderop, by de syddoar, spile it korps. Mei de hannen foar de earen stie er dêr, en foar 't lêst seach er nei syn kampke lân en it fee dat net mear fan him wie. It wie yn in ferskriklik crescendo sa't de klok de lêste oere fuorttikke.’


Formido Flyers goed op dreef | Omrop Fryslân (advertinsje)\nFormido Flyers goed op dreef 23 nov 2003 - 00:00\nDe Formido Flyers sette goed út ein yn de striid om de Coupe der Lage Landen. Nei't freed al it favorite Amsterdam ferslein waard, wie it sneon op 'e nij raak. Ruyters Eaters út Geleen krige gjin inkele kâns en waard mei in 10-2 ferlies werom nei Limburch stjoerd.\nAl fan de earste minút ôf diktearden de Flyers de wedstriid en yn de achtste minút foel de earste goal makke troch Hans Kroon. Dy tekene ûnder oaren ek foar de nûmers 2 en 3.\nKorreksje meldeTrefwurden: argyfLês foarView the discussion thread.Diel dit berjocht op: 23-11Cambuur ferliest fan Veendam:3-2 23-11Ajax te sterk foar Hearrenfean Besjoch ek...


Fallissemint foar Walda Drachten | Omrop Fryslân (advertinsje)\nFallissemint foar Walda Drachten 08 jun 2006 - 10:21\nIt ynstallaasjebedriuw Walda yn Drachten hat it fallissemint oanfrege. By it bedriuw wurkje njoggentich minsken. Bestjoerder Jan Kampherbeek fan it fakbûn CNV yn Drachten seit dat de finansjele problemen sa grut binne dat leveransiers gjin guod mear leverje wolle. It fallissemint komt op in ûngelokkich momint, seit it CNV. De merk luts krekt wer wat oan, mar foar Walda Drachten kaam dat dus te let.\nKorreksje meldeLês foarTrefwurden: argyfView the discussion thread.Diel dit berjocht op: 08-06Auto stellen út showroom 08-06Bedriuwegids Jobbegea Besjoch ek...


Omrop Fryslân: Bestjoerder ferliest macht oer stjoer en bedarret yn 'e sleat yn Aldegea\nTroch ûnbekende oarsaak ferlear de bestjoerder de macht oer it stjoer en bedarre mei de auto op 'e sydkant yn de sleat.\nLês mear oer: Bestjoerder ferliest macht oer stjoer en bedarret yn 'e sleat yn Aldegea.\nDoe't ik heechswier wie fan ús tredde wie it ek heechsimmer en ik koe én woe net in kant mear út. Om mysels in plezier te dwaan, waard ik lid fan de lêsmap.\nLês mear oer: Kollum: "Seikferhaal".\nEpke Zonderland mei oertsjûging nei finale wrâldbeker Melbourne\nHy sette in skoare del fan 14,266 en dêrmei stiet er op it stuit earste yn de kwalifikaasje.\nLês mear oer: Epke Zonderland mei oertsjûging nei finale wrâldbeker Melbourne.\nLês mear oer: Epke Zonderland pleatst him as earste foar finale wrâldbeker yn Melbourne.\nDe sifers fan it Mesdagfûns litte neffens it RIVM net it goede byld sjen fan de stikstof yn Natura 2000-gebieten.\nLês mear oer: RIVM oer stikstofsifers Mesdagfûns: "Dezelfde uitgangspunten, maar in een ander kader".\nDe twa fertochten komme út Apeldoorn en binne 19 en 20 jier. Sy waarden fia kameratafersjoch betrape.\nLês mear oer: Fandalen smite bankje en fyts yn Ljouwerter grêft.\nDe demonstraasje tsjin Swarte Pyt by de lanlike sinteklaasyntocht fan 2017 yn Dokkum hie net ferbean wurde mochten. Dat hat de rjochtbank freed bepaald.\nLês mear oer: Rjochtbank: boargemaster Waanders mocht demonstraasje tsjin swarte pyt net ferbiede.


Kanadeeske famylje by betinking yn Frjentsjer | Omrop Fryslân (advertinsje)\nKanadeeske famylje by betinking yn Frjentsjer 04 maaie 2015 - 20:15\n0 reaksjes Boargemaster Feenstra mei de Kanadezen op it tsjerkhôf - Foto: Omrop Fryslân, René Koster\nFred Veenstra, foarsitter 4 maaie komitee, en boargemaster Frjensterteradiel\nFeenstra hat op it heden Kanadeeske útfanhûzers\nIn Kanadeeske famylje wie moandei spesjaal nei Frjentsjer ta kaam foar de betinking fan santich jier befrijing. Yn de stêd wie moandeiteitemiddei it earste part fan de plechtige fiering. Om fjouwer oere waarden blommen lein op it begraafplak dêr't slachtoffers fan de Twadde Wrâldoarloch lizze. Dan giet it om Frjentsjers, likegoed as om Kanadeeske befrijers.\nKorreksje meldeLês foarTrefwurden: FrjentsjerDeadebetinkingView the discussion thread.Diel dit berjocht op: 04-05Nije mooglikheden foar lytse skoallen 04-05Deadebetinking santich jier nei befrijing Besjoch ek...


Mear opjeften reedrydles | Omrop Fryslân (advertinsje)\nMear opjeften reedrydles 05 nov 2012 - 12:55\n0 reaksjes Direkteur Johan van der Kooi De iishal Ljouwert hat in rekôr brutsen mei it tal ynskriuwings foar reedrydlessen. Foar de earste lesperioade hawwe har 700 dielnimmers ynskreaun, foar in twadde perioade al 450. Fan alle dielnimmers hat de helte noch nea earder lessen folge yn de iishal, docht bliken út gegevens. Neffens direkteur Van der Kooi hat it grut tal ynskriuwings alles te krijen mei it froastwaar fan begjin dit jier. Guon ynskriuwers wolle better taret wêze op in nije froastperioade.\nEk by de reedrydskoalle fan Thialf leit it tal ynskriuwings al justjes heger as ferline jier.\nKorreksje meldeLês foarTrefwurden: Thialfreedrideniishal LjouwertreedrydlesView the discussion thread.Diel dit berjocht op: 05-11Start útgraven Drachtsterfeart 05-11'Grutte gemeente net djoerder' Besjoch ek...\nOffisjele presintaasje Team JustLease mei De Jong en Wüst Hjoed, 14:06 Reedrydteam Team JustLease.nl hat him tongersdei yn Thialf op It Hearrenfean offisjeel presintearre. Boechbylden binne reedrydsters Ireen Wüst en... Thialf organisearret yn 2019 WK sprint 17 okt 2016 - 16:07 IIsstadion Thialf op it Hearrenfean is yn 2019 it toaniel fan de wrâldkampioenskippen sprint foar manlju en froulju. Dat meldt de ynternasjonale... Sven Kramer en Ireen Wüst winne 1500 meter yn Inzell 16 okt 2016 - 16:15 Sven Kramer hat snein by trainingswedstriden yn Inzell ek de 1500 meter wûn, hy die dat yn in tiid fan 1.47.26. Sneon wûn hy ek al de fiif... EK allround en sprint 2017 ferhúzje nei Thialf 16 okt 2016 - 10:59 De Europeeske kampioenskippen reedriden allround fan 2017 wurde op It Hearrenfean hâlden. Thialf nimt it evenemint oer fan Warschau. De Poalske... (advertinsje)


Keeper Andries Noppert kiest foar sc Hearrenfean: "Ik kom thús" - Omrop Fryslân\nKeeper Andries Noppert kiest foar sc Hearrenfean: "Ik kom thús"\n16 maaie, 11:23 • 3 minuten lêstiid\nJouster Andries Noppert komt werom nei syn jeugdleafde sc Hearrenfean. De transferfrije doelman ferlit Go Ahead Eagles en giet nei dit seizoen mei syn trainer Kees van Wonderen mei nei Fryslân. Noppert tekenet in 2-jierrich kontrakt yn it Abe Lenstra stadion.\nFoar Andries Noppert komt hjirmei in dream út. De 28-jierrige Jouster hat der nea in geheim fan makke dat er graach werom woe nei de klup dêr't er yn 'e jeugdoplieding fuotballe. "Ik kom thús, sa fielt it foar my", seit Noppert yn in earste reaksje.\nNoppert wennet no yn Marum en hat in lytse pop fan njoggen wiken: "No sit ik noch in soad yn 'e auto en dat wurdt minder. Dat is dus ek in grut foardiel fan myn komst nei Hearrenfean. Dan sjoch ik dy lytse ek faker."\nYn de nijste ôflevering fan de SportCast fan 16 maaie is Andries Noppert te gast.\nBy Hearrenfean sil Noppert de konkurrinsjestriid oangean mei Xavier Mous.\nMedyske keuring Cambuur\nDe transferfrije Noppert hie oer belangstelling neat te kleien, ek Cambuur woe de doelman graach oernimme. Technysk manager Foeke Booy hie in petear mei him hân en Noppert wie yn Ljouwert al medysk keurd.\nBooy: "Wij vinden hem een goede doelman en ik heb de stelling, niet geschoten is altijd mis. We wisten dat er vijf clubs waren die interesse voor hem hadden (Go Ahead Eagles, Heracles Almelo, FC Utrecht, sc Hearrenfean en Cambuur) en dan is het uiteindelijk aan hem. Hij moet zelf de keuze maken. Dat hij hier al was gekeurd, zegt niet zoveel. Dat heeft ook te maken met wanneer iedereen kan en met beschikbaarheid in het ziekenhuis."\nNoppert is bliid dat syn oerstap no einlik offisjeel is: "Bin ik ek fan dat gedoch ôf. Ik krige der in soad fragen oer, en dat snapte ik ek hiel goed."\nAndries is een doelman met kwaliteit en een goede persoonlijkheid.\nFerry de Haan oer Andries Noppert\nTechnysk manager Ferry de Haan: "We zijn blij dat Andries ondanks meerdere keuzes, ervoor heeft gekozen om zijn carrière bij ons te vervolgen. Andries heeft het bij Go Ahead Eagles na de winterstop goed gedaan. Het is een doelman met kwaliteit en een goede persoonlijkheid. Na zijn vertrekt bij sc Heerenveen in 2014 heeft hij zich enorm ontwikkeld."\nSûnt Noppert dit seizoen yn Deventer de foarkar krige boppe Warner Hahn hat Noppert behoarlik yndruk makke. Yn totaal kaam hy oant no ta yn 14 earedivyzjeduels yn aksje. Yn it ferline spile Noppert ûnder oaren by NAC Breda, it Italiaanske Foggia en FC Dordrecht.\nEk Simonis fan Eagles nei Hearrenfean\nNeist Noppert en Van Wonderen makket ek Paul Simonis de oerstap fan Go Ahead Eagles nei sc Hearrenfean. De 37-jierrige assistint-trainer wie de ôfrûne twa jier wurksum yn Deventer, dêrfoar wie hy fyftjin jier jeugdtrainer by Sparta Rotterdam.\nHearrenfean docht Noppert kontraktoanbieding, Mulder lilk oer gong fan saken Doelman Noppert ticht by transfer nei Cambuur "Ik ben zeker niet saai": trije stellingen oer Kees van Wonderen


Earste Fryske jeugdroman Tialda Hoogeveen | It Nijs\njannewaris 21, 2021 08:53\nFan de Fryske skriuwster Tialda Hoogeveen, op dit stuit suksesfol mei De geur van hooi, is by útjouwerij Afûk har earste fiksjeboek Wurden fan Timo ferskynd. Dat boek is boppedat har debút yn it Frysk én har earste boek yn de kategory jongfolwoeksenen. Har idee foar in boek oer in famyljedrama dêr’t de pubersoan by in ferkearsûngelok yn omkomt, slút hiel moai oan by it lêsbefoarderingsprojekt LêsNo fan Afûk, Cedin, Fers en Stichting Lezen.\nTialda Hoogeveen (boarne: Afûk)\nYn de treffend skreaune roman, geskikt foar 12+, stiet it famke Nanne sintraal. Sy ferliest har âldere broer Timo by in ferkearsûngelok: troch syn mobyltsje sjocht er al fytsend in frachtwein oer de kop. Hoogeveen: “Ik woe in ferhaal skriuwe oer hoe’t it foar in suske is om har broer te ferliezen. Dat hy deagiet wylst sy midden yn de wrakseling sit om stappen te setten yn de rjochting fan folwoeksenheid. In oantal jierren lyn barde dat yn in famylje in strjitte by my fierderop. Ik ha my altyd ôffrege: hoe wie dat foar it suske? Ik ha Wurden fan Timo dêrom skreaun út it perspektyf fan in famke wei.”\nNjonken rouferwurking spilet yn it boek ek muzyk in wichtige rol. Nanne lûkt har werom yn de muzyk, omdat se tinkt dat har heit en mem te folle fertriet hawwe om harren drok te meitsjen oer har fraachstikken, lykas it kiezen fan in ferfolchoplieding. En ek omdat ûnder it pianospyljen it soms krekt fielt as is Timo – dêr’t se altyd muzyk mei makke – noch by har.\nUntwerp omkaft: Monique Vogelsang (boarne: Afûk)\nYn de earste moannen fan 2021 geane goed tritich middelbere skoallen mei mear as 4.000 learlingen út de brêgeklassen yn de Fryske lessen oan ’e slach mei Wurden fan Timo. Yn de hjerst fan 2020 koene se de boeken, ynklusyf wiidweidich lesmateriaal, al bestelle. Op lesno.nl stiet in audio-meilêsferzje, dy’t it lêzen fan it Frysk makliker makket.\nFerske ‘Yn dyn ljocht’\nFoar it projekt is dêrnjonken Jon Allen’s nûmer ‘In your light’ troch Jelle Bangma yn it Frysk oerset. It is spile, songen en opnommen troch Sytse Broersma (De Kast) en syn dochter Lotte. Lotte Broersma bringt it nûmer út as single.\nWurden fan Timo is it sânde LêsNo-boek. LêsNo is it lêsbefoarderingsprojekt Frysk dêr’t Afûk, Cedin, Fers en Stichting Lezen mei stipe fan de provinsje Fryslân jierliks in nij Frysk boek mei edukaasjemateriaal by ûntwikkelje foar brêgeklassen. Wurden fan Timo is fan no ôf te krijen by de Afûk. It liet is te finen op YouTube en Spotify.


sonitattoo Jannewaris 26, 2017\n1. Eye fan God Tattoo op 'e legere earm makket in man gallant\nBraune manlju hâlde fan God Tattoo op har legere earm; dit tatoet-ûntwerp mei blauwe en brune yntekleur komt oerien mei de hûdkleur om se leech te meitsjen\n2. Eye of God Tattoo foar manlju mei in brune ynstrumint makket se geweldich te sjen\nMinsken dy't grappich sjogge wolle, wolle Eye of God Tattoo hâlde op 'e legere earm mei in brune ynstrumint\n3. Eye of God Tattoo op 'e legere frontarm meitsje de foks op' e foxy\nMinsken hâlde fan Godtattoo op har lege earm mei in swarte ynstrumint; Dizze tatoet-ûntwerp makket dat se ynsjoch en leaflik fine\n4. Eye of God Tattoo op 'e efter boppearm makket in man gallant\nBraune manlju hâlde fan God Tattoo op 'e efter boppearm; Dit tattoo-ûntwerp mei swarte inkkleurige oerienkomst mei de hûdkleur om har sa leech te meitsjen\n5. Eye fan God Tattoo-ûntwerpidee op 'e hân makket in minske cool te sjen\nMinsken hâlde fan Godtattoo op 'e hân as it makket dat se fluch en foxy ferskine\n6. Coole eag fan God Tatoet op 'e hân makket in man stilich\nBruorren mannen sille foar in swarte ynstrumint fan 'e eagen fan God Tattoo op har hân gean; Dit tatoet-ûntwerp komt oerien mei de lichem hûdkleur om it fytsjende en klassike útsjoch te bringen\n7. Eye of God Tattoo foar manlju mei donkere inkt ûntwerp makket in man mins te sjen\nBruorren miene faak foar Eye of God Tattoo op 'e bisep mei swarte inkele ûntwerp; Dizze tattoo-ûntwerp makket se skerp en sûch te sjen\n8. Eye fan God Tatoet op 'e boppeste boarst makket in man in hunken út\nDe manlju binne leafst in eag fan God Tattoo op har heule boarst. Dit tattoo-ûntwerp lit har hunke natuer sjen.\n9. Eye of God Tattoo op 'e boppe earm makket de manlju fermogen\nMinsken leafde in eagen fan God Tattoo op 'e boppekant om heulendal aard te toanen\n10. Eye of God Tattoo op 'e rjochter legere earm makket in man gallant\nBraune manlju hâlden fan 'e eagen fan God Tattoo op har efterûnderarm; dit tatoet-ûntwerp mei in swarte inkkleurige oerienkomst mei de hûdkleur om har moaie te meitsjen\n11. Eye fan God Tattoo op 'e hân makket in man stilich\nBraune manlju sille foar in brune ynstrumint gean nei eagen fan God Tattoo op har hân; Dit tatoet-ûntwerp komt oerien mei de lichem hûdkleur om it fytsjende en klassike útsjoch te bringen\n12. Eye fan God Tattoo op 'e linker earm makket in man in augustus sjogge\nDe measte minsken gean foar in eagen fan God Tattoo op 'e linke earm om har in augustus te sjen\n13. Eye of God Tattoo mei in swarte ynstrumint op 'e legere earm lit sjen fan foxy look\nMinsken leafde de eagen fan God Tattoo mei in swarte ynstrumint op 'e legere earm fan' e hân. Dit jout in manlike natuer\n14. Koe eagen fan God Tattoo-ûntwerp idee foar jonges\nMinsken sille de eagen fan God Tattoo op har foet hâlde mei in swarte ynstrumint. Dit tattoo-ûntwerp bringt har gallant út\n15. Minsken meitsje eagen fan God Tattoo op har skouder om it te lizzen\nMinsken meitsje de eagen fan God Tattoo op 'e skouding mei in brune ynstrumint om it in punt fan attraksje te meitsjen foar it publyk\n16. Eye of God Tattoo foar manlju mei de blom-ûntwerp op 'e bisep makket se seach prachtich\nMinsken leafhawwe in eagen fan God Tattoo foar manlju mei de blomfoarming op 'e bisep; dit tattoo-ûntwerp makket se prachtich te sjen\n17. Eye of God Tatoet mei in blauwe blomke yntekening makket in man in protte sjogge\nBraune manlju geane foar in blauwe blomke ynte ûntwerp Eye of God Tattoo op har boppearm; Dizze tattoo-ûntwerp makket se sjuch nei moaie en sfear\n18. Eye of God Tattoo op 'e legere frontarm meitsje de foks op' e foxy\nManlju hâlde fan Godtattoo op har legere earm; Dizze tatoet-ûntwerp makket dat se ynsjoch en leaflik fine\n19. Eye fan God Tattoo op 'e linke earm, meitsje de manlju mear oantrekliker\nMinsken sille in oar fan Godtattoo meitsje op 'e linke earm om it oandacht fan it publyk te lûken\n20. Eye fan God Tattoo op 'e hân makket in man stilich\nBraune manlju sille foar in oranje en swarte ynstrumint fan 'e eagen fan God Tattoo op' e hân gean; Dit tatoet-ûntwerp komt oerien mei de lichem hûdkleur om it fytsjende en klassike útsjoch te bringen\n21. Eye fan God Tattoo op 'e hân bringt de dapper in man te sjen\nManlju mei brune hûdblêd hâlden de eagen fan God Tattoo op 'e hân mei in swarte ynstrumint; dit tattoo-ûntwerp bringt de dapper-útstrieling\n22. Eye of God Tattoo foar manlju mei in blauwe ynstrumint makket se geweldich te sjen\nMinsken dy't grappich sjogge wolle, wolle Eye of God Tattoo foar manlju hâlde mei in blauwe ynstrumint op har boppearm\n23. Eye fan God Tatoet op 'e boppeste boarst makket in man in hunken út\nDe manlju binne leafst in eag fan God Tattoo op har heule boarst. Dizze tattoo-ûntwerp lit har hunky en foxy natuer sjen.\n24. Eye fan God Tattoo op 'e boppere earm makket in man gloantend\nBraune manlju hâlde fan Godtattoo op 'e boppere earm; Dit tattoo-ûntwerp mei swarte inkkleurige oerienkomst mei de hûdkleur om har sa leech te meitsjen\ntattoo ideasdiamant tattooinfinite tattooleafde tattoosrip tattoosblommen tattooscherry bloeitige tattoosun tattoosmoanne tattoospear tattoosscorpion tattooanker tattoossuster tattoosoctopus tattoomuzyk tattooskompas tatoetwatercolor tattoohals tattoosGeometrysk tattoosFeather Tattooeagle tattoostattoos foar famkesmoaie tattoosroazen tattoostribale tattoosTûkeboatentattoos foar manljuEngeltattoosHeart Tattooskoi fisk tatoeitfjirde tattoostastoatenfoot tattooselefanttattoocat tattooscross tattooshenna tattoobutterfly tattoostattoos weromarrow tattookroan tattoosbêste freonlike tattoosLotus bloemetúnmehndi ûntwerpsleeve tattoosearmtatoosZodiac signet tattooslion tattooshandtatooseau tattoo


Opknapbeurt foar Jouster park | Omrop Fryslân (advertinsje)\nOpknapbeurt foar Jouster park 01 okt 2014 - 07:34\n0 reaksjes Heremastate op De Jouwer - Foto: Wikipedia (Creative Commons), Dominicus Johannes Bergsma\nWethâlder Durk Durksz\nIt Jouster park Herema State krijt in flinke opknapbeurt. Yn de rin fan takom jier wurde ûnder oare ferdwûne paden werombrocht en wurdt fan de twa dielen dêr't park no út bestiet mear ien gehiel makke. By it wurk wurdt sjoen nei it ûntwerp dat de ferneamde túnarzjitekt Roodbaard foar Herema State makke. Neffens de gemeente is it finansjeel it meast oantreklik om nei syn ûntwerp te sjen, omdat dêr op dit stuit noch it meast fan oer is. Fierder werom gean yn de skiednis fan it park út 1600 soe tefolle kostje.\nDe gemeente hat in ton beskikber foar de opknapbeurt. Mooglik dat op termyn noch mear âlde eleminten werombrocht wurde, mar op dit stuit is dêr gjin jild foar.\nKorreksje meldeLês foarTrefwurden: De JouweropknapbeurtRoodbaardHerema StateView the discussion thread.Diel dit berjocht op: 01-10Oare rûtes by Werpsterhoeke 01-10Ambulânsepost Frjentsjer iepen Besjoch ek...


FOREX wikselkoersen bywurke: 28/05/2022 06:25\nPûn sterling - Pakistan rupee priis rjocht no op Forex exchange merk op 28 May 2022\n06:25:26 (Forex taryf update yn 59 sekonden)\nForex Exchange - realtime wikselkoersen fan alle faluta. 1 pûn sterling oant 252.71 Pakistan rupee op 'e Forex-útwikseling. Sjoch pûn sterling rate no online. Fluch update fan pûn sterling taryf.\nForex trading chart Pakistan rupee - Pûn sterling libje, 28 May 2022\nForex trading chart pûn sterling Nei Pakistan rupee libje, 28 May 2022\nOm de wikselkoers op Forex effektyf te kontrolearjen, toane wy it op in grafyk. Alle wikselkoersferoarings op 'e kaart kinne gau wurde opmurken. Brûk de mûs om de krekte tiid op 'e kaart te selektearjen en fyn de pûn sterling wikselkoers op dit stuit. De grafyk fan feroarings yn 'e pûn sterling oan' e Pakistan rupee wurdt konstant bywurke.\nConvert Pûn sterling Nei Pakistan rupee Pûn sterling Nei Pakistan rupee Wikselkoers Pûn sterling Nei Pakistan rupee wikselkoers skiednis\nOnline trading pûn sterling (GBP) oan Pakistan rupee op it stuit\nFeroaringen yn 'e pûn sterling oan' e Pakistan rupee kinne elke minuut wurde besjoen. Minútferoaring yn 'e pûn sterling nei de Pakistan rupee - -0.0000 PKR. De skiednis fan wikselkoersen yn 'e lêste minuten wurdt werjûn yn' e tabel. De wearden fan 'e pûn sterling per minuut wurde yn' e tabel pleatst, sadat it handich is om it ferskil te sjen.\nOnline trading pûn sterling (GBP) oan Pakistan rupee lêste oere trading\nWikselkoers per oere op ús webside. oere feroaring yn 'e pûn sterling nei de Pakistan rupee - -0.0000 PKR. 10 oere skiednis fan pûn sterling oant Pakistan rupee fan Forex yn 'e tabel op' e pagina. Handige pleatsing fan ynformaasje op 'e oere taryf op' e side.\nOnline trading pûn sterling (GBP) oan Pakistan rupee hjoeddeiske trend 28 May 2022


Macanese pataca Nei Tajikistani somoni wikselkoers skiednis (2014)\nMacanese pataca Nei Tajikistani somoni wikselkoers skiednis\nMacanese pataca Nei Tajikistani somoni wikselkoers skiednis skiednis sûnt 2006 oant 2022. Currency conversion chart Macanese pataca Nei Tajikistani somoni (2014).\nIn databank fan alle wikselkoersen foar alle jierren online. De heule skiednis fan Macanese pataca oant Tajikistani somoni wikselkoers foar elk jier. Macanese pataca skiednis foar elke datum. De skiednis fan Macanese pataca oant Tajikistani somoni wikselkoers fan 1992 oant 2022 is te krijen op dizze pagina. De skiednis fan Macanese pataca oant Tajikistani somoni wikselkoers fan 1992 oant 2022 foar elk jier.\nIn grafyk fan 'e skiednis fan Macanese pataca oant Tajikistani somoni sûnt 1992 mei in offerte foar elk jier. Jo kinne de skiednis fan feroarings yn Macanese pataca / Tajikistani somoni wikselkoers oer ferskate jierren besjen op 'e kaart op dizze pagina. In fergese grafyk fan 'e skiednis fan Macanese pataca oant Tajikistani somoni it ôfrûne jier. Jo kinne de krekte Macanese pataca -taryf op 'e kaart útfine as jo hoverje oer de selekteare datum. De grafyk foar wikselkoersen hat ynteraktive prompts. Beweech oer de grafyk.\nConvert Macanese pataca Nei Tajikistani somoni Macanese pataca Nei Tajikistani somoni Wikselkoers Macanese pataca Nei Tajikistani somoni live op Forex exchange market\nDesimber 2014 0.663517\nNovimber 2014 0.655209\nOktober 2014 0.636855\nSpetimber 2014 0.635169\nAugustus 2014 0.631824\nJuly 2014 0.627567\nJuny 2014 0.626505\nMay 2014 0.613231\nApril 2014 0.605420\nMaart 2014 0.594831\nFebrewaris 2014 0.596935\nJannewaris 2014 0.600049\nHistoarje De wikselkoersen fan Macanese pataca oant Tajikistani somoni steane yn 'e tabel foar elk jier. Dizze Macanese pataca oant Tajikistani somoni wikselkoersen yn 'e tabel foar elk jier binne hjir fergees. In online tabel oer de skiednis fan offertes fan Macanese pataca / Tajikistani somoni faluta foar elk jier sûnt 1992 is makke op dizze pagina. De skiednis fan 'e wikselkoersen fan elk jier foar moannen is beskikber troch te klikken op de link fan it jier yn' e tabel fan 'e faluta histoarje. Om Macanese pataca nei Tajikistani somoni offertes foar te sjen foar elke moanne, klikje jo op de keppeling yn 'e tabel fan jierren.\nIn feroaring yn 'e wikselkoers oer in lange perioade is dúdlik te sjen op ús pagina oer de skiednis fan wikselkoersen. De feroaring yn 'e wikselkoersen fan Macanese pataca nei Tajikistani somoni foar in lange perioade is dúdlik sichtber op dizze pagina fan' e skiednis fan wikselkoersen . De opkomst en fal fan Macanese pataca oant Tajikistani somoni sûnt 1992. Op ús side is der in skiednis fan 'e tariven fan alle faluta relatyf oan allegear.\nKies in faluta yn plak fan in Macanese pataca om de histoarje fan syn wikselkoers út te finen nei Tajikistani somoni. Online skiednis fan offertes fan ien munt nei de oare foar alle jierren is hjir. Wikselkoersen yn it ferline, foar elk jier. De skiednis fan Macanese pataca wikselkoers foar elk selektearre jier is fergees te krijen as jo op de kepling fan it jier klikke yn 'e tabel foar skiednis fan sitaten.


Jan Pol - Wikipedy\nechte namme Jan Pol\nberne 4 septimber 1942\nberteplak Wateren (Drinte)\nbekendheid haadpersoan yn realitysearje\nJan Pol (Wateren, 4 septimber 1942) is in Nederlânsk-Amerikaansk bistedokter, dy't ferneamd wurden is troch syn haadrol yn it realitytillefyzjeprogramma The Incredible Dr. Pol, dat útstjoerd wurdt troch it National Geographic Channel. Hy is dêrtroch tige populêr wurden en is no yn 'e Feriene Steaten nei alle gedachten de bekendste persoan fan Nederlânsk komôf.\nPol waard yn 1942 berne yn it Drintske Wateren, en groeide dêr op as soan fan in feehâlder. Hy learde letter foar bistedokter en studearre yn 1970 ôf oan 'e Ryksuniversiteit Utert. Koarte tiid letter emigrearre er fanwegen syn houlik, yn 1967, mei de Amerikaanske Diane nei de Feriene Steaten. Dêr setten Pol en de frou har nei wenjen yn Harbor Beach, yn 'e noardlike steat Michigan, in gebiet dêr't in protte Nederlânske ymmigranten har fêstige hawwe.\nYn 't earstoan wie Pol dêr yn tsjinst by in oare bistedokter, mar yn 1981 stiften Pol en syn frou in eigen praktyk oan hûs yn Weidman. Pol behannele troch de jierren alderhanne bisten, fan hûnen, katten, hamsters en kavia's oant fee lykas hinnen, kij, skiep, geiten, bargen, alpaka's en sels rindieren.\nPol syn soan Charles wurke foar de tillefyzjestjoerder Nickelodeon, en betocht yn syn frije tiid mei in pear maten ideeën foar nije realitytillefyzjesearjes. Dy beaen se dan oan by ferskate tillefyzjestjoerders, en dêrby murken se dat it súkses fan sa'n idee benammen te krijen hie mei de personaazjes dêr't sokke searjes om draaie moasten. Dat brocht Charles op it idee om in realityrige oer syn heit meitsje te litten. Jan Pol ferwachte der net folle fan, mar hie der gjin beswier tsjin dat syn soan in searje oer him oan 'e man besocht te bringen. Mar it National Geographic Channel liet in pilotôflevering meitsje dy't har sa goed befoel dat it los koe mei de searje.\nNo rêdt Jan Pol mei syn Drintske nofterens eltse wike op 'e Amerikaanske tillefyzje it libben fan it iene nei it oare bist, wat him yn 'e Feriene Steaten razend populêr makke hat. Eltse dei komme der trije of fjouwer groepen fans yn 'e praktyk del en moat Pol mei har op 'e foto en hantekenings sette. Nei eigen sizzen wurdearret er dy bewûndering wol, mar hy fynt it ek wat grizelich, en it moat fansels net te gek wurde, want dan behinderet it him yn syn wurk. Yn 2014 kaam Pol syn autobiografy út, Never Turn Your Back on an Angus Cow, dy't er skreau yn gearwurking mei ghostwriter David E. Fisher.\nYn 'e simmer fan 2015 wie Pol mei syn frou, beide bern en twa pakesizzers even yn Nederlân, dêr't er him lokkigernôch noch gewoan op 'e dyk fertoane koe sûnder dat er oansprutsen waard troch fans. Wol waard er útnûge yn it praatprogramma fan Eva Jinek, dêr't er útlis joech oer syn wurk en populariteit. Op 22 febrewaris 2016 died er Fryslân oan, dêr't er in gastkolleezje fersoarge oan it Nordwin Kolleezje (foarhinne AOC Fryslân). Dat barde op fersyk fan Pol syn omkesizzer Harm-Jan Pol, dy't dêr studearre. Der wie sa'n oanrin dat de tagong beheind wurde moast ta studinten diergenêskunde, wêrmei't de seal al grôtfol siet. Mear as hûndert oaren moasten teloarsteld wurde. Yn septimber 2016 wie Pol fannijs yn Fryslân, dêr't er op 19 septimber yn Drachten, op 'e Sintrale Merjekeuring fan it Frysk Hynste Stamboek, mei in filmploech oanwêzich wie om opnamen te meitsjen foar it tsiende seizoen fan syn searje.\n2014 – Never Turn Your Back on an Angus Cow (mei David E. Fisher)\nNederlânske oersetting: Dokter Pol: De Wereldberoemde Dierenarts uit Nederland (fert. Clarine Smeets, 2016)\n(in) Folsleine filmografy fan Jan Pol yn 'e Internet Movie Database (IMDb)\nBeheinde Biografy op 'e webside fan it National Geographic Channel.\nDierendokter Jan Pol is een grootheid in Amerika vanwegen de serie "The Incredible Dr. Pol", op KRO-NCRV.nl/Jinek.\nTimmer, Suzanna, Drentse dierenarts Jan Pol is geen Dr. Dolittle, yn: de Ljouwerter Krante, 31 july 2015.\nOosting, Annique, Elk Kind een Dier, yn: de Ljouwerter Krante, 27 febrewaris 2016.\nNordwin College ontvangt The Incredible Dr. Pol, yn de Ljouwerter Krante, 22 febrewaris 2016.\nLigthart, Jan, Incredible Dokter Pol doet Drachten aan, yn de Ljouwerter Krante, 19 septimber 2016.\nOpfrege fan "https://fy.wikipedia.org/w/index.php?title=Jan_Pol&oldid=1029772"\nDizze side is it lêst bewurke op 12 jan 2021 om 21.11.